Omurluk hebs olunanlarin son arzusu yerine yetirilecekmi? - Azadliq Xeber\nOmurluk hebs olunanlarin son arzusu yerine yetirilecekmi?\n2018-06-27T22:15 xeber – Qobustan qapalı həbsxanasının ömürlük cəzaya məhkum dustaqları işləmək istəyirlər. Bu barədə Sputnik Azərbaycan-a məhbusların qohumları məlumat veriblər.\nOnların sözlərinə görə, “ömürlük”lərin arasında təxminən 20 il və daha çox həbsxana həyatı yaşamış insanların sayı az deyil. Onlar özlərini məşğul edə bilməmək və cəmiyyətə fayda verə bilməməkdən çox əziyyət çəkirlər. Bundan əlavə, dustaqlar artıq Penitensiar xidmətə müvafiq xahişlə müraciət ediblər.\nSputnik / Anar MustafayevAzərbaycanlı səfirin oğlu sərhədi keçərkən həbs edildi\n“Qobustan həbsxanası 20 il əvvəl Şuşa Ermənistan tərəfindən işğal olunandan sonra təcili şəkildə tikilib. Orada iş üçün belə şərait yoxdur. Yeni həbsxananın nə vaxt istifadəyə veriləcəyi məlum deyil. Hər şey maliyyədən asılıdır. Tikinti işləri demək olar ki, başa çatıb. Digər həbsxanaların tikintisində də vəziyyət eynidir” — Sadıqov bildirib.\nSputnik / Ermənistanda Sarqsyan həbs olundu – VİDEO


Koronavirus həbsləri - qanundan fəallara qarşı sui-istifadəyə yol verilib\nKoronavirus həbsləri – qanundan siyasi fəallara qarşı sui-istifadəyə yol verilib\nKoronavirus həbsləri – son vaxtlar bir sıra müxalifət fəalı koronavirusla bağlı tətbiq olunan karantin rejimini pozmaq ittihamı ilə inzibati qaydada həbs olunub.\nFəalların yaxınları bu həbslərin siyasi motivli olduğunu iddia edir.\nDaxili İşlər Nazirliyi (DİN) isə bu iddiaların əsassız olduğunu açıqlayıb.\n“Polisin həyata keçirdiyi tədbirlər məhz cəmiyyətin dinc həyatının, hər bir vətəndaşın sağlamlığının, hüquqlarının, azadlıqlarının və qanuni mənafelərinin cinayətkar qəsdlərdən qorunmasına xidmət edir”, – deyə nazirliyin məlumatında bildirilir.\n“Fakt Yoxla” DİN-in açıqlamasının fonunda saxlanılan müxalif fəallara qarşı təzyiqləri araşdırıb.\nÖlkə ərazisində koronavirus pandemiyası ilə bağlı karantin rejimi martın 24-dən etibarən elan olunub. Bu rejim aprelin 5-dən sonra gücləndirilib. Buna qədər isə virusla bağlı görülən tədbirlər çərçivəsində qanunvericiliyə sərtləşdirici dəyişikliklər edilib.\nİnzibati Xətalar Məcəlləsinin (İXM) 211-ci maddəsinə əsasən, karantin rejimini pozan fiziki şəxslər 100 manatdan 200 manatadək cərimələnə, xətanı törədənin şəxsiyyəti nəzərə alınmaqla 1 ayadək inzibati qaydada həbs oluna bilərlər. Bu maddəni pozan hüquqi şəxslər 2000 manatdan 5000 manatadək cərimə nəzərdə tutulub.\nCinayət Məclləsinin 139-1 maddəsinə görə, karantin rejiminin pozulması xəstəliklərin yayılmasına səbəb olduqda və ya xəstəliyin yayılmasına real təhlükə yaratdıqda şəxslər 2500 manatdan 5000 manatadək cərimə oluna və ya 3 ilədək müddətdə azadlığın məhdudlaşdırılması, eləcə də azadlıqdan məhrumetmə ilə cəzalandırıla bilərlər. Eyni əməllər insan ölümünə və digər ağır nəticələrə səbəb olduqda 3 ildən 5 ilədək müddətə azadlıqdan məhrumetmə cəzası nəzərdə tutulur.\nKarantin rejimi tətbiq olunandan sonra İXM-in 211-ci maddəsinin pozulması ittihamı ilə ictimai-siyasi fəallardan Nəriman Abdullah, Azərbaycan Xalq Cəbhəsi Partiyasının (AXCP) üzvləri Anar Məlikov, Faiq Əmirli, Ruslan Əmirov, Baba Süleymanov saxlanılıblar. Nəriman Abdullah və Anar Məlikova 10 sutka, Faiq Əmirli, Ruslan Əmirov, Baba Süleymanov və Samir Babayevə isə 30 sutka inzibati həbs cəzası alıb.\nNəriman Abdullahın yaxınları bu ittihamın saxta olduğunu, onun son bir neçə gündə “facebook” sosial şəbəkəsindəki paylaşımları və yazdığı şərhlərə görə cəzalandırıldığını bildiriblər. Gənc fəal aztəminatlı kəsimin karantin dövründəki vəziyyətinə görə əmək və əhalinin sosial müdafiəsi naziri Sahil Babayevi tənqid etmişdi. O, fevralın 9-da keçirilən parlament seçkilərində namizəd Baba Məmmədlinin nümayəndəsi olduğu zaman da təzyiqlərə məruz qaldığını açıqlamışdı.\nAXCP üzvü Anar Məlikov isə martın 21-də “facebook” səhifəsində yerli polis idarəsinə profilaktik söhbətə çağrıldığı haqqında məlumat yayıb. Polis idarəsinə gedən fəal saxlanılaraq məhkəmə önünə çıxarılıb və 10 sutka azadlıqdan məhrum edilib.\nAXCP sədri Əli Kərimli bildirib ki, Anar Məlikov “facebook” paylaşdığı yazılara görə həbs olunub. Məhkəmə qərarında Məlikovun “facebook” paylaşımları ilə karantin rejimini pozduğu göstərilib. Halbuki, sosial şəbəkə paylaşımları məzmunundan asılı olmayaraq İXM-in 211-ci maddəsində nəzərdə tutulmuş hüquqi məsuliyyəti yarada bilməz.\nAXCP sədrinin köməkçisi, keçmiş siyasi məhbus Faiq Əmirli aprelin 8-i evinin qarşısında saxlanılaraq naməlum istiqamətə aparılıb. Əli Kərimli paylaşdığı “facebook” statusunda Faiq Əmirlinin telefonunun saxlanılarkən əlindən alındığını, onun telefonunun indi də kimdə olduğunu bilinmədiklərini qeyd edib.\nƏli Kərimlinin mühafizəçisi Ruslan Əmirov aprelin 9-u tibb mərkəzlərindən birinin yanında saxlanılıb. AXCP Ruslan Əmirovun həbsini onun siyasi fəaliyyəti ilə əlaqələndirib.\nBaba Süleymanov aprelin 13-də Əli Kərimlinin evinin yaxınlığında saxlanılıb. AXCP-dən bildirilir ki, Baba Süleymanovun evdən çıxmaq üçün SMS icazəsi olub. Bundan başqa, aprelin 14-də Nəsimi Rayon Məhkəməsində cəbhəçi fəalın işinə baxılarkən yaxınlarına xəbər verilməyib. DİN isə AXCP fəalının qanunsuz həbs olunması ilə bağlı iddiaların əsassız olduğunu, indiyədək 160 nəfərdən çox şəxsin karantin rejimini pozduğuna görə həbs edildiyini bildirib.\nMüsəlman Birliyi Hərəkatının üzvü Samir Babayev haqqında martın 21-də həbs cəzası qərarı verilib. Hərəkatdan bildirilib ki, Samir Babayev martın 20-də təşkilatın keçirdiyi sosial aksiya (pulsuz maska paylamaq) zamanı saxlanılsa da, daha sonra sərbəst buraxılıb. Lakin gecə saatlarında onu yenidən polisə çağırıblar.\nOna telefonda deyiblər ki, buraxılaan zaman sənədlərdən birini imzalamayıb. Samir də bölməyə gedib. Günorta saatlarında fəalı Sabunçu Rayon Məhkəməsinə aparıblar. Onun barəsində 30 sutkalıq inzibati həbs qərarı çıxarılıb. Hərəkat yaydığı bəyanatda Samir Babayevin həbsini siyasi təzyiq vasitəsi kimi qiymətləndirib.\nQeyd edək ki, siyasi və ictimai fəallara qarşı karantin rejiminin pozulması iddiası ilə pul cəriməsi deyil, bir qayda olaraq inzibati qaydada həbs sanksiyası tətbiq edilib. İnzibati məsuliyyətə cəlb edilən fəallardan yalnız MBH-nın üzvü Hikmət Ağayev cərimə cəzası alıb. Daha sonra ona polisin qanuni tələbinə tabe olmama maddəsi ilə 25 sutka həbs cəzası verilib.\n“Fakt Yoxla”nın gəldiyi nəticəyə görə, hökumət ictimai-siyasi fəallara münasibətdə karantin rejimindən sui-istifadəyə yol verib. Məhkəmələr saxlanılanlara bu rejimin pozulmasına görə ən ağır cəzaları tətbiq edib.\n“24 saat” yazını “Fakt Yoxla“-ya istinadən dərc edib\nEtiketlər: Koronavirus həbsləri


30 sentyabr 2010-cu il, saat 16:00-dək\nBakı şəhəri, Binəqədi rayonunda ümumi sahəsi 166kv.m. olan ikimərtəbəli 7 otaqlı fərdi evin 2-ci mərtəbəsinin yanar konstruksiyaları 50kv.m. sahədə yanmışdır. Yanğın saat 12:37-də yanğınsöndürənlər tərəfindən söndürülmüşdür.\n30 sentyabr 2010-cu il, saat 09:00-dək\nBakı şəhəri, Qaradağ rayonunda ümumi sahəsi 150kv.m. olan ikimərtəbəli 6 otaqlı fərdi evin zirzəmisində 20kv.m. sahədə taxta qırıntıları yanmışdır. Yanğın saat 12:44-də yanğınsöndürənlər tərəfindən söndürülmüşdür;\nGoranboy rayonu, Cinli Boluslu kəndində (rayon mərkəzindən 16km aralı) vətəndaşa məxsus ümumi sahəsi 420kv.m. olan tövlənin çardağının yanar konstruksiyaları 240kv.m. sahədə yanmış, tövlədə olan 16 baş iribuynuzlu və 4 baş xırdabuynuzlu heyvan tüstüdən boğularaq tələf olmuşdur. Yanğın saat 17:40-da yanğınsöndürənlər tərəfindən söndürülmüşdür;\nBakı şəhəri, Nəsimi rayonunda metrunun "28 may" stansiyasında partlayıcı qurğu yerləşdirilməsi barədə məlumat daxil olmuşdur. Dərhal Nazirliyin müvafiq xilasetmə qüvvələri axtarış-xilasetmə tədbirlərinin görülməsi üçün hadisə yerinə cəlb edilmiş, aidiyyəti qurumlar məlumatlandırılmışdır. Hadisə yerinə gəlmiş xilasedicilər həmin vaxt stansiyada və onun ətrafında olan insanların təhlükəsizliyini təmin etmişlər. Xilasedicilər və hadisə yerinə cəlb olunmuş hüquq-mühafizə orqanlarının mütəxəssislərinin apardıqları birgə axtarış işləri nəticəsində həmin stansiyada və yaxınlıqda şübhəli əşya aşkar edilməmişdir. Əməliyyat saat 18:41-də başa çatmışdır;\nBakı şəhəri, Səbail rayonunda mənzildə bağlı qapı arxasında 1 nəfərin köməksiz vəziyyətdə qalması barədə məlumat daxil olmuşdur. Hadisə yerində əməliyyat şəraiti qiymətləndirilərkən məlum olmuşdur ki, həmin şəxs giriş qapısının dəfələrlə döyülməsinə və telefon zənglərinə reaksiya vermir. Xilasedicilər təhlükəsizlik qaydalarına riayət etməklə xüsusi alət və avadanlıqlar vasitəsilə beşmərtəbəli yaşayış binasının 3-cü mərtəbəsindən enərək 2-ci mərtəbədə yerləşən həmin mənzilə eyvandan daxil olmuş və giriş qapısını açmışlar. Mənzildə yatmış vəziyyətdə aşkarlanmış vətəndaş xilasedicilər tərəfindən aidiyyəti üzrə təhvil verilmişdir. Əməliyyat saat 19:32-də başa çatmışdır;\nBakı şəhəri, Binəqədi rayonunda mənzildə bağlı qapı arxasında 1 nəfərin köməksiz vəziyyətdə qalması barədə məlumat daxil olmuşdur. Hadisə yerində əməliyyat şəraiti qiymətləndirilərkən məlum olmuşdur ki, həmin şəxs giriş qapısının dəfələrlə döyülməsinə və telefon zənglərinə reaksiya vermir. Xilasedicilər təhlükəsizlik qaydalarına riayət etməklə xüsusi alət və avadanlıqlar vasitəsilə beşmərtəbəli yaşayış binasının 4-cü mərtəbəsindən enərək 3-cü mərtəbədə yerləşən həmin mənzilə eyvandan daxil olmuş və giriş qapısını açmışlar. Mənzildə yatmış vəziyyətdə aşkarlanmış vətəndaş xilasedicilər tərəfindən aidiyyəti üzrə təhvil verilmişdir. Əməliyyat saat 02:00-da başa çatmışdır;\nLənkəran şəhərində balıqçılara məxsus ümumi sahəsi 6kv.m. olan köşkün yanar konstruksiyaları tamamilə yanmışdır. Yanğın saat 03:05-də yanğınsöndürənlər tərəfindən söndürülmüşdür;\nLənkəran rayonu, Şirinsu kəndində "VAZ" markalı minik avtomobili sürücünün idarəetməsindən çıxaraq yol kənarındakı hasara çırpılmışdır. Nəticədə, nəqliyyat vasitəsi deformasiyaya uğramış, avtomobildə olan 4 nəfər yaralanmışdır. Yaralılardan 3-ü xəstəxanaya aparılmışdır. Hadisə yerinə cəlb olunmuş xilasedicilər xəsarət almış 4-cü şəxsin aidiyyəti üzrə təhvil verilməsini, həmçinin, ərazidə müvafiq təhlükəsizlik tədbirlərinin görülməsini təmin etmişlər. Əməliyyat saat 08:09-da başa çatmışdır.2


Nəm, Su və Zərrə – AQRA Elmin İnkişafına Dətsək İctimai Birliyi\nÇünki, su yaddaş, hal, fikir, düşüncə daşıyıcısıdır o anda. O da su ilə axıb, qovuşur sulara. Sular, sulara qovuşub yaddaş olub axır yer üzünə.\nO, axan sular bulud olub, yağış, qar, dolu olub səpələnir qitələrə yer üzünə.\nXoş düşüncəmiz, şad düşüncəmiz, xeyirhax düşüncəmiz, pak düşüncəmiz su ilə axsın, buludlardan isə yağsın yer üzünə.\nMəişətdə, təsərrüfatda işlətdiyimiz su da yaddaş daşıyıcısıdır o da axır sahələrə, qovuşur sulara.\nBütün dini icraatların əvvəli su ilə. O retuallar başlar paklıq ilə, Su ilə. Kainata O Sahibi Mütləqə, kainat Sahibinə üz tutarlar başlanğıcı su ilə. Yaddaş ilə pak düşüncələrimiz pak olsun, pak sular yaddaşına çöküb pak olsun. Kainat işığı paklığına, yol olsun. Bu dünyamıza körpənin gəliş başlanğıcı da, pak ilıq su ilə, bu dünyadan əbədiyyətə qayıdışı da pak ilıq su ilə.\nAh çəkməyimiz də, o da küləklə hava ilə yayılır qitələrə, yer üzünə.\nSu haqda nələri bilirik? Suyun nələrini tapıb, nələrə, haralara yüksələcəyik?\nAstronomik cihazlar dəyişəcəkdir. Astronomik baxışlar dəyişəcəkdir. Teleskopların iş prinsipi dəyişəcəkdir.\nİşıq gələcəkdir. Bizi əhatə edən qalaktikaya işıq zolağı, zərrələr toplumu yönəldiləcəkdir. Bizi əhatə edən uzaq kainatda planetlərin işıq tezliyi öyrəniləcəkdir. O planetləri güzgünün əks etdirməsi kimi görünəcəkdir.\nOnda görəcəklər: rəngləri, nəmişlik qədərlərini, istilik, soyuqluq qədərlərini, zərrələrin toplum halında olub hərəkətlərini görəcəklər.\nUçuşla səfərlər edəcəklər. Bizim günəş sistemi ətrafı hərəkətləri, əyrilikləri (bucaqları) onda ölçəcək, çox uzaqdan öz günəşimizə baxacaq sevinəcəklər, daha uzaqlara uçuşla səfərlər edəcəklər.\nMəsafələri işıqla ölçəcəklər. Suyun zərrə halını, suyun zərrə törədicisini tapacaqlar, yer planetindəki olan sudan tapacaqlar.\nSuyu, bir daha kəşf edəcəklər. Uzaq, uzun müddətə uçuşa, yer planetindən özləri ilə su zərrələrini götürəcəklər. O su zərrələrini axar suya çevirəcək, içəcək, o su zərrələrini istifadə edib, baxça, bostan bitkiləri bitirəcəklər. Onunla qidaları zənginləşdirəcəklər.\nSuyu suda tapacaqlar. Suyu zərrədə, zərrəsində tapacaqlar. Özləri ilə uzun müddətə uçuş səfərlərinə götürəcəklər min tonlarla istifadəyə lazım olan suyu, çox az miqdarda, orta həcm tutumunda özləri ilə götürəcəklər, özləri ilə daşıyacaqlar.\nO, su zərrəsini 11 – də, 33 – əhatəsini tapacaqlar. O su, nə su? Yer aləmi ilə onu əhatə edən aləmlə bir su. O, suyun dadı, bulaq suyunun dadı! O ekspedisiya iştirakçılarına daha kosmosçular yox, qalaktikacılar deyiləcəkdir.\nKainatda zərrələr (işıqdan törəyən) nizamlama, ardıcıllaşdırma yoxdursa iç – içə hallar yoxdur. İç – içə hallar yoxsa hərəkətlər yoxdur. Hərəkətlər yoxsa, nəm yoxdur, nəm yoxsa, isti yoxdur. İsti olmasa, su yoxdur. Su yoxsa, yaranış yoxdur. Kainatdakı bütün kütlələr, zərrələr, nəm, temperatur və hərəkət əhatəsindədirlər.\nРамиз Дениз – Загадочное открытие Бразилии


Rüstəm Usubov vətəndaşları qəbul edib | Sia.az\nRüstəm Usubov vətəndaşları qəbul edib\nSiyasət - 26.11.2016 09:46 - Oxunma sayı: 3067\nBaş prokurorun birinci müavini Rüstəm Usubov Şabran Rayon Prokurorluğunun inzibati binasında Şabran, Quba, Qusar, Xaçmaz və Siyəzən rayonlarından olan vətəndaşları qəbul edib. Baş Prokurorluğunun mətbuat xidmətindən SİA-ya bildiriblər ki, qəbuldan əvvəl Rüstəm Usubov və Şabran Rayon İcra Hakimiyyətinin başçısı Novruz Novruzov xalqımızın ümummilli lideri Heydər Əliyevin əziz xatirəsini dərin ehtiramla yad edərək, dahi rəhbərin şəhərin mərkəzində ucaldılmış abidəsi önünə gül dəstələri düzüblər.\nBaş Prokurorluğun məsul əməkdaşlarının, habelə əlaqədar tabe prokurorların iştirakı ilə keçirilən qəbulda bölgədə yaşayan 20 vətəndaşın müraciətinə baxılıb. Müraciətlərdə qaldırılan və bilavasitə prokurorluq orqanlarının səlahiyyətlərinə aid olan məsələlərin qanunauyğun və operativ şəkildə həll edilməsi üçün Baş Prokurorluğun əlaqədar struktur qurumlarının rəhbərlərinə və tabe rayon prokurorlarına müvafiq göstərişlər verilib.\nVətəndaşların ərizə və şikayətlərində qaldırılan məsələlərin bir qismi yerindəcə həllini tapıb. Eyni zamanda, prokurorluğun səlahiyyətinə aid olmayan digər məsələlərlə bağlı müraciətlərin araşdırılması üçün aidiyyəti üzrə göndərilməsi təmin edilib. Sonra tabe prokurorların iştirakı ilə müşavirə keçirilib. Müşavirədə vətəndaşların müraciətlərinə obyektiv baxılması və onların qəbulu işinin düzgün təşkili ilə bağlı tövsiyə və tapşırıqlar verilib.


BNA və Yol Polisi büdcəni doldurur, sürücülərin dərdinə şərik olan yoxdur\n26 aprel, 2021 [15:17]\nBakıda küçələrə demək olar ki, hər addım başı Bakı Nəqliyyat Agentliyinin kameraları quraşdırılıb. Üstəlik, durma-dayanma qaydalarının pozulmasına görə hazırda bir yox, iki qurum cərimə yazmaqla məşğuldur - Bakı Nəqliyyat Agentliyi və Dövlət Yol Polisi. Soruşsanız, deyəcəklər ki, dünyanın heç bir ölkəsində maşını küçənin ortasında saxlayan sürüclər yoxdur, bizim sürücülər küçələrin birinci, ikinci, hətta bəzən üçüncü zolağını da zəbt edirlər. Ümumi qaydalar var və kameralar da sürücülər qarışıq bütün vətəndaşların təhlükəsizliyi üçün quraşdırılıb...\nLakin məsələnin başqa tərəfi də var. Axı günahkar həmişə sürücü deyil. Çünki sürücülər maşınları qaydasız şəkildə parklama yerləri olmadığı üçün saxlamalı olurlar. Bu sürücülərlə BNA arasında narazılığın yaranmasına səbəb olur. Məcbur olub maşını bir neçə dəqiqəlik saxlayanda gələn cərimələr isə bir başqa problemdir. Cərimə var, yol göstərən yoxdur. Maşın sahibi avtomobilini saxlamaq üçün bir küçəni bir neçə dəfə dövrə vurmalı olur. Sürücünün iki seçimi qalır - ya kameralara hər gün tuş gəlib cərimələnmək, ya da ümumiyyətlə sürməmək.\nTaksi sürücüləri deyirlər ki, aralarında bir aya 300 manata qədər cərimələnənlər var. Bir xətalı parklama bərabərdir 18 manat. Sürücü soruşur “qanuni yer haradır, onu göstərsinlər, orada saxlayaq”. Onların da ən çox şiakyət etdiyi ərazi metronun 20 yanvar stansiyası tərəfdədir. Deyirlər, BNA-nın əməkdaşları adamların arasında gizlənib, xəlvətcə çəkirlər, həm də gün içində bir neçə dəfə. Sonra cərimələyirlər.\nNəqliyyat eksperti Elməddin Muradlı deyir ki, birinci şəraiti yaratmaq, sonra cərimələmək barədə düşünmək lazımdır. “Kameralar vasitəsilə ucdantutma cərimə eləməklə, problem həll etmək olmur. Ürəyi sıxılıb maşınını saxlayan adama da dərhal cərimə gəlir. Adam ya maşında ölməlidir, ya qəza törətməlidir ya da cərimələnməlidir. Bu kimi problemlər sosial narazılıq yaradır. Hər gün avtomobili saxladığın yerdə səhər durursan ki, kamera quraşdırılıb. "Daha dayanmaq olmaz" deyilir. Bəs alternativ hanı? Dayanacaq sayı azdır , olanlarda yer yoxdur. Son 5-10 ildə tikilən obyektlərin heç birinin qarşısında dayanmaq imkanı yoxdur. Çünki parklama yerlərində də yeni binalar tikilib”,- deyə ekspert qeyd edir.\n“Avtomobili düzgün park etməsən, mütləq cərimələnəcəksən” deyən yol polisindən bildirilir ki, bizim vəzifəmiz mövcud infrastrukturda təhlükəsizliyi təmin etməkdir. Dayanacaq və parkinq yaratmaq bizim vəzifə səlahiyyətimzdə deyil. “Hərəkətin təhlükəsizliyini təmin edirik. Mövcud infrastrukturdakı təhlükəsizliyə cavabdehik. Sürücü də mövcud təhlükəsizlik nişanlarına riayət etməyə borcludur”. Halbuki DYP-nin bu mövqeyi də tam yanlışdır. Yol Polisinin vəzifəsi qayda pozuntularının çoxluğundan yararlanıb daha çox cərimə toplamaq yox, qayda pozuntularının sayınn azalmasına çalışmaqdan ibarətdir. Buna görə də Yol Polisi durma-dayanma ilə bağlı problemlərin həll olunması üçün müvafiq qurumlar qarşısında məsələ qaldırmağa borclu olan bir qurumdur. Bu cür təqdimatlarla çıxıxş etmək Yol Polisinin hüququ yox, vəzifəsidir. Amma belə görünür ki, hazırkı vəziyyət yol polisini sadəcə, sevindirir...\nBNA deyir ki, parklama paytaxtda məhdud resursdur, bol sayda parkinqin olması normativ öhdəlik deyil. Yalnız mümkün olan yerlərdə təşkil edilir. “Dayanacaqda bir dəqiqə dayanmaya cərimə yazılmır. 3 dəqiqədən sonra dayanma olursa, cərimə tətbiq edilir. Son iki ildə cərimələrin sayı artırılıb deyə, dayanma-durma qaydalarının pozulması sayı azalıb. Məqsəd avtobusların maneəsiz hərəkətini təşkil etməkdir”,- deyə agentlik qeyd edir.\nHələlik yollarda parklama məsələsi sürücü-piyada təhlükəsizliyindən çox BNA ilə yol polisinin cərimə yazaraq büdcə doldurmaq işinə xidmət edir. Xüsusən də Yol Polisinin büdcəni doldurmaq vasitəsi kimi istifadə olunmasıbu sahədə vəziyyəti ağlamalı həddə gətirib çıxarıb. Nəticədə Yol Polisi qayda pozuntularının azalmasında deyil, artmasında maraqlı görünür və maraqlarının təmin olunması üçün də "lazım olanı" edir.\nÇarəni isə bu işə məsul olanlar tapmalıdırlar. Problem dönüb olub fil boyda. Di gəl ki, heç kim bu ölmüş fili yerindən qaldırmaq istəmir. Biri deyir mən quyruğuna cavabdehəm, o biri deyir xortumuna. Bax belə.


MATC.AZ: "Qalatasaray"dan 120 milyonluq anlaşma\n06 Dekabr 2019, 11:18\n"Qalatasaray" Florya Mətin Oktay təsislərini yenidən geri qaytarıb. Matc.az saytının yerli mətbuata istinadən məlumatına görə, bu, klub rəhbərliyinə baha başa gəlib.\nBaş məşqçi Fatih Terimin tələbindən sonra danışığa başlayan rəhbərlik bazanı yenidən almaq üçün "Emlak Konut GYO" şirkəti ilə anlaşıb. İstanbul nəhəngi bunun müqabilində qarşı tərəfə 120 milyon lirə (təxminən 18,7 milyon avro) ödəyəcək.\nTerimin bazanı qaytarmaqla bağlı israrı komandanın oyunlar öncəsi orda məskən salmasına şərait yaratmaq istəyindən qaynaqlanır.


HAQQIMIZDA / Keçmiş sədrlər\nOnun hazırladığı bir sıra lüğətlər bu sahədə ilkin addımlardan sayıla bilər. "Lüğəti-rusi və türki" (1902), "Samouçitel tatarskoqo yazıka" və başqa kitablar S.M.Qənizadənin elmi təfəkküründən, dillərə olan münasibətindən, gərgin əməyindən, yaradıcı fəaliyyətindən, öz millətinə göstərdiyi xidmətdən və canyanğısından xəbər verir.\nSultanməcid Qənizadə böyük jurnalist idi. Qori müəllimləri seminariyasında işlədiyi müddətdən mətbuatda müntəzəm çıxış edən Sultan Məcid Qənizadə ən çox "Dəbistan" jurnalında çap olunardı.\nHaqverdiyev Əbdürrəhim bəy\nƏbdürəhim bəy Haqverdiyev ədəbi fəaliyyətə Şuşa real məktəbində oxudugu zaman başlamış, M.F.Axundzadənin təsiri ilə "Hacı Daşdəmir" adlı kiçik bir pyes yazmışdı. Peterburqda təhsil alarkən onun bədii yaradıcılığa həvəsi daha da çoxalır. O, burada olarkən "Yeyərsən qaz ətini, görərsən ləzzətini" (1892) dramını və "Dağılan tifaq" (1896) faciəsini yazır.\n1899-cu ildə Azərbaycana qayıdan Haqverdiyev bir müddət Bakıda yaşayıb. O, bir tərəfdən müəllimliklə məşğul olub, digər tərəfdən teatrlarda verilən tamasalara rejissorluq edib. Eyni zamanda bədii yaradıcılığını da davam etdirib: "Bəxtsiz cavan" (1900) və "Pəri-cadu" (1901), «Ağa Məhəmməd Şah Qacar» faciələrini yazmaqla milli dramaturgiyanı ideya və poetik-sənətkarlıq baxımından daha da zənginləşdirib. Dünya dramaturgiyasının bir sıra gözəl nümunələrini Azərbaycan dilinə tərcümə edib. Həm rejissor, həm dramaturq, həm də bacarıqlı teatr işi təşşkilatçısı – truppa rəhbəri kimi Azərbaycan teatrının formalaşmasında mühüm rol oynayıb. 1906-cı ildə "Həyat" qəzetində hekayələr və «Molla Nəsrəddin» jurnalında gizli imzalarla felyetonlar, məzhəkələr çap etdirib. "Marallarım", "Xortdanın cəhənnəm məktubları", "Şeyx Şaban", "Xəyalət", "Ac həriflər" və sair əsərlərin müəllifidir. Əbdürrəhim bəy Haqverdiyev 1933-cü ildə Bakıda vəfat edib.\nMahmudbəyov Həbib bəy\n1883-cü ildə Sultanməcid Qənizadə ilə birlikdə Tiflisə gedərək oradakı Aleksandr Müəllimlər İnstitutuna daxil olur. Onlar 1887-ci ildə birlikdə ilk özəl rus müsəlman məktəbini açırlar. Bu, Azərbaycanda maarifin inkişafında böyük hadisə olur və maarifin gələcək inkişafının istiqamətini müəyyənləşdirir. Qısa müddətdə həmin məktəb məşhurlaşır və 1891-ci ildə dövlət təminatına keçirilir. Sonradan bu tip məktəblər Azərbaycanda geniş yayılır.\n1896-cı ildə Həbib bəy Mahmudbəyov S. M. Qənizadə, İ. Məlikov və başqaları ilə birlikdə rus-müsəlman kitabxanası təşkil edir.\nAzərbaycanda sovet hökuməti qurulduqdan(1920 il 28 aprel) sonra H. Mahmudbəyov respublikada xalq təhsilinin inkişafında yeni istiqamətlərin işlənib hazırlanmasının fəal iştirakçılarından olub. Respublikada ali pedaqoji təhsilin təşkilində onun böyük xidmətləri var.\nHəbib bəy teatr həvəskarı idi. O, teatr truppasına rəhbərlik edirdi.Azərbaycan teatr aləmində canlanma bir də 1887-ci ildə müşahidə edilməyə başlayır. Əvvəlkindən fərqli olaraq, bu canlanmada mütəşəkkillik nəzərə çarpıb. Nəcəf bəy Vəzirovun, Sultan Məcid Qənizadənin, Nəcəfqulu bəy Vəliyevin, Həbib bəy Mahmudbəyovun rəhbərlik etdiyi teatr truppaları dövrün teatr prosesini canlandırıb.\nHəbib bəy Mahmudbəyov xeyirsхащ bir şəxsiyyət idi. O, kimsəsizlərin əlindən tutur, hərtərəfli yardım edirdi. Hüseyn Ərəblinskinin sənətə gəlişinin səbəbkarı da Həbib bəy Mahmudbəyov olub.\nİstedadlı bəstəkar, fəal ictimai xadim, respublikanın əməkdar incəsənət xadimi Zülfüqar Hacıbəyov Azərbaycanda musiqili teatrın təşəkkül tapmasında və inkişafında mühüm rol oynamışdır.\nZülfüqar Əbdülhüseyn oğlu Hacıbəyov 1884-cü il aprel ayının 17-də Şuşa şəhərində anadan olmuşdur. Zülfüqara ciddi musiqi təhsili almaq nəsib olmasa da o, tarda çalmağa öyrənmişdir.\nZülfüqar Hacıbəyov 1908-ci ildə "Leyli və Məcnun" operasının səhnə təcəssümü tapmasında yaxından iştirak etmişdir. Məhz bu operanın ciddi təsiri nəticəsində o, bəstəkarlıq sahəsində yaradıcılıq fəaliyyətinə başlamışdır.\nZülfüqar Hacıbəyov 3 musiqili komediyanın - "Əlli yaşında cavan". "Varlı və yaxud on bir yaşında gəlin", "Evli ikən subay", "Aşiq Qərib" muğam-operasının, "Azərbaycan" kantatasının, Fikrət Əmirovla birgə bəstələdiyi Xalq Çalğı Alətləri Orkestri üçün "Cəngi" əsərinin, oğlu - böyük dirijor və bəstəkar-maestro - Niyazi ilə birlikdə "Almas" kinofilminə yazdığı musiqinin xor və simfonik orkestr üçün, nəfəsli orkestr üçün vətənpərvərlik marş və mahnılarının müəllifidir. Onun Nizaminin "İskəndərnamə" poeması əsasında yazmağa başladığı "Nüşabə" operası yarımçıq qalmışdır.\nAzərbaycan xalq musiqi nümunələrinin toplanması və nota salınmasında Zülfüqar Hacıbəyovun müəyyən xidmətləri olmuşdur. Üzeyir Hacıbəyli və Müslüm Maqomayevin 1927-ci ildə çap etdirdikləri "Azərbaycan türk el nəğmələri" məcmuəsinə daxil olan bir çox nümunələr məhz Zülfüqar Hacıbəyov tərəfindən nota yazılmışdır. O, 150-yə qədər xalq mahnılarını toplayıb nota salmışdır. Lakin bu nümunələr əlyazması şəklində onun arxivində saxlanılır.\nZülfüqar Hacıbəyov yaradıcılıqla yanaşı fəal ictimai musiqi xadimi kimi Azərbaycan radio verilişləri Komitəsində, Qırmızı əsgər sarayında (indiki Filarmoniyada), müxtəlif teatr və konsert təşkilatlarında məsul vəzifələrdə çalışmışdır.\n(18 sentyabr 1885, Şuşa (Ağcabədi k.) – 23 noyabr 1948, Bakı) — dünya şöhrətli bəstəkar, görkəmli musiqişünas alim, publisist, dramaturq, pedaqoq və ictimai xadim, müasir Azərbaycan peşəkar musiqi sənətinin və milli operasının banisi, Azərbaycanın əməkdar incəsənət xadimi (1935), SSRİ xalq artisti (1938), Stalin Mükafatı laureatı (1941), Azərbaycan Elmlər Akademiyasının akademiki (1945), professor (1940), Azərbaycan Bəstəkarlar İttifaqının sədri (1938-1948), Azərbaycan Dövlət Konservatoriyasının rektoru (1928-1929, 1939-1948), Azərbaycan EA İncəsənət İnstitutunun direktoru (1945-1948), "Lenin Ordeni" və "Qırmızı Əmək Bayrağı" ordeni ilə təltif olunub.\nÜzeyir Hacıbəyov kənd mirzəsi ailəsində doğulub, ailədə üç qardaş, iki bacı olublar.\nO, 1899-1904-cü illərdə Qori Müəllimlər Seminariyasında təhsil almışdır. Onun dünyagörüşünün formalaşmasında seminariya böyük rol oynamışdır. Hacıbəyov seminariya illərində qabaqcıl dünya mədəniyyəti ilə yaxından tanış olmuşdur. O, burada Avropa musiqi klassiklərinin əsərlərini mənimsəmiş, skripka və baritonda çalmağı öyrənmiş, xalq mahnı nümunələrini nota köçürmüşdür.\nÜzeyir Hacıbəyov Azərbaycanda musiqili komediya janrının yaradıcısıdır (komediyalarının mətnini də özü yazmışdır). Onun "Ər və arvad" (1909, ilk tamaşası: 1910), "O olmasın, bu olsun" (1910, ilk tamaşası: 1911), "Arşın mal alan" (1913) musiqili komediyalarında inqilabdan əvvəlki Azərbaycan məişəti, xalq adət və ənənələri əksini tapmışdır. Hacıbəyov 1911-ci ildə musiqi təhsilini artırmaq üçün Moskvaya getmiş, həmin il burada filarmonik cəmiyyətin musiqi kurslarında, 1913-cü ildə isə Peterburq konservatoriyasında oxumuşdur. Peterburq dövrü Hacıbəyovlinin yaradıcılığında mühüm rol oynamış, o, "Arşın mal alan" musiqili komediyasını məhz burada yaratmışdır.\nÜzeyir bəyin öz qardaşı Zülfüqar bəylə birlikdə yaratdığı "Hacıbəyli qardaşları müdiriyyəti" Azərbaycan peşəkar teatrının formalaşmasında mühüm əhəmiyyət kəsb etmişdir.\n1917-ci il 18 oktyabrda kifayət qədər şöhrətlənmiş sənətkar “Müsəlman Aktyorları İttifaqı”nı yaradıb və özü də onun sədri olub. İttifaqda İki illik aktyorluq kursu yaraddılmışdı ki, bu da ilk milli səhnə təhsilimizin qaranquşu sayılır.\n(18 aprel, 1897, Tbilisi – 8 iyun 1981, Bakı)\nRza Abbasqulu oğlu 20 aprel 1894-cü ildə Naxçıvanda, mədəniyyəti və elmi yüksək qiymətləndirən bir ailədə doğulub. İlk təhsilini Naxçıvanda alıb və doğma dillə yanaşı, rus dilini mükəmməl öyrənib. Səhnəyə də ilk dəfə 1907-ci ildə məktəbdə hazırlanan Nikolay Qoqolun "Ölü canlar"ında Çiçikov rolunda çıxıb. Tamaşa rusca oynanılıb. Taninmiş tacir olan, Türkiyə, İran, İrəvan, Tiflis ilə alış-veriş əlaqələri qurmuş atasi Abbasqulu bəy 1910-cu ildə oğlunu Tiflisə oxumağa yollayıb. Gənc Rza burada səkkizillik ticarət məktəbinin dördüncü sinfinə daxil olub. Az müddətdə Tiflisin ədəbi-mədəni həyatı ilə tanış olan Rza Təhmasib buradakı Azərbaycan teatr həvəskarları dərnəyinə üzv yazılıb. Təhsil ocağını 1915-ci ildə bitirib və işləmək üçün Bakıya göndərilib. O, müxtəlif idarə işlərində çalışıb. 1920-ci ilin payızında Milli Dram Teatrına işə götürülüb.\nMilli səhnəmizdə obrazın səhnə təfsirinə (traktovkasına) ciddi yanaşan, sifət ifadələrinin (mimikanın) xarakterin açılmasında mühüm amil olduğunu əyani göstərən aktyorlar arasında ilkinlərdən biri də Rza Təhmasib idi. Cəfər Cabbarlının tiplər qalereyasında Aydın və Dövlət bəy ("Aydın"), Elxan və Əbu Übeyd ("Od gəlini"), Balaş ("Sevil"), Hacı Əhməd ("Almaz"), İmamyar ("Yaşar"), General-qubernator ("1905-ci ildə"), Mirzə Cəlil Məmmədquluzadənin ölməz İsgəndər və Hacı Həsən ağa ("Ölülər"), Hüseyn Cavidin İblis və Arif ("İblis"), Şeyx Sənan ("Şeyx Sənan"), Keykavus ("Səyavuş"), Dəli knyaz ("Knyaz"), Əbdürrəhim bəy Haqverdiyevin Fərhad və Hacı Səməd ağa ("Bəxtsiz cavan"), Pərviz xan ("Köhnə duman"), Nəcəf bəy Vəzirovun Fəxrəddin və Rüstəm bəy ("Müsibəti-Fəxrəddin"), Mirzə İbrahimovun Süleyman ("Həyat") kimi səhnə personajlarının ifaçıları sırasında mahir xarakterlər aktyoru Rza Təhmasibin öz yaradıcılıq nailiyyətləri var.\nRza Təhmasib əvvəllər Bakı Teatr Məktəbində, 1946-cı ildən ömrünün sonunadək teatr institutunda aktyor və rejissor sənətindən dərs deyib. Azərbaycan Respublikasının Əməkdar İncəsənət Xadimi (17 iyun 1943) və Xalq Artisti (29 iyun 1964) fəxri adları ilə təltiflənib. Rza Təhmasib 14 fevral 1980-ci ildə Bakıda vəfat edib və ikinci Fəxri xiyabanda dəfn olunub.\n(25 noyabr, 1901, Həştərxan-6 yanvar, 1962, Bakı).\n1956-61-ci illərдя Azərbaycan Тeatr Cəmiyyətinin sədri olmuşdur.\nAzərbaycan teatrının ilk peşəkar aktrisalarından olan, faciə, qəhrəman və dramatik səpkili rollarda böyük şöhrətə yiyələnmiş, yaradıcılığı bu gün məktəb kimi davam etdirilən sənətkar Mərziyə Yusif qızı Davudova (əslində Dautova) Azərbaycan səhnəsinin ən qüdrətli aktrisası sayılırdı. 1901-ci ildə Həştərxanda anadan olmuş Mərziyyə Davudova ilk rolunu oynayanda 16 yaşı vardı. O, Həştərxanda İqbal məktəbində "Birinci тeatr" adlı ikipərdəli tamaşada (1917-ci il) Əfifə rolunu yaratmışdır. Səhnəyə böyük həvəsli yeniyetmə Mərziyyəni ilk dəfə görüb istedadını kəşf edən unudulmaz Hüseyn Ərəblinski olub. O, 1918-ci ildə Həştərxanda qastrolda olarkən bu gənc qızın oyununu bəyənmiş və onu Bakıya dəvət etmişdi.\n1920-ci ildə Bakıya gələn və taleyini əbədi olaraq teatra bağlayan Mərziyyə Davudova Azərbaycan mədəniyyətinin, xüsusilə də teatr sənətinin inkişafında misilsiz xidmət göstərmişdir.\nAktrisa arada çox qısa müddət Tiflis Azərbaycan Dram Teatrında və Bakı Türk İşçi Teatrında işləsə də, ömrünün sonunadək Milli teatrın aparıcı sənətçilərindən olub.\nCəfər Cabbarlının "Aydın" (Gültəkin), "Oqtay Eloğlu" (Firəngiz), "Od gəlini" (Solmaz), "Sevil" (Gülüş və Sevil), "Almaz" (Yaxşı və Almaz), "Solğun çiçəklər" (Gülnisə), "Dönüş" (Gülsabah və Turac), "1905-ci ildə" (Nabat və Sona), "Trablis müharibəsi" (Şəmsa) əsərlərinin tamaşalarında əsas rollarda uzun illər səhnəyə çıxıb.\nMərziyə Davudova daxili ehtirası, güclü səhnə temperamenti, monumental janrın tələblərinə cavab verən ifadə vasitələri, romantik təxəyyülü ilə faciə aktrisası idi.\nPsixoloji dramatizminə, obrazın ikinci planını tamaşaçıya təqdim etmək hünərinə, dramatik personajların ifasında oyun-üslub keyfiyyətlərinə görə realist aktyor məktəbinə mənsub idi. Romantik sevgi rollarında oyunu öz poetikilyi, həzin lirızmi, poetik təravəti, səhnə hərəkətləri zərifliyi, məlahəti və cazibəsi ilə könül oxşayırdı.\nTəbiətcə xeyirxah olması səhnədə yöndaşlarına münasibətdə, xüsusən gənc aktyorlarla işində nəzərə çarpırdı. Mərziyə xanım heç vaxt öndə "görünmək" xatirinə mizanı pozmaz, lazım gələndə səhnənin lap dərinliyində psixoloji realizmlə vəziyyəti oynayardı.\nAğır xəstəliyə tutulduğuna görə Mərziyə Davudovanın yubileyi yeddi ay tez, 20 may 1961-ci ildə keçirildi. Altmış yaşı tamam olandan iyirmi yeddi gün sonra aktrisa dünyasını dəyişdi. Bakıda Fəxri xiyabanda dəfn olunub.\n(28 Fevral 1894 - 12 Dekabr 1968).\nAzərbaycaen Respublikasının xalq artisti.\nMustafa Həşım oğlu Mərdanov 1894-cü ildə Cənubi Azərbaycanda — Mərənddə dünyaya göz açmışdı. Amma o hələ uşaqkən ailələri Tiflisə köçmüş və 1924-cü ilə qədər burada yaşamışdılar. Tiflisin mədəni mühiti onun həyata baxışını hələ uşaqkən formalaşdırmışdı. Azərbaycanın formalaşmış aktyor məktəbi Mustafa Mərdanov üçün də əsl təcrübə məktəbinə çevrildi. Abbas Mirzə Şərifzadə, Sidqi Ruhulla, Ağasadıq Gəraybəyli və onlarla sənət korifeylərindən öyrəndikləri bu aktyorun sənət yoluna işıq saldı, onu yeni yaradıcılıq axtarışlarına ruhlandırdı. Tiflis teatrında "Hacı Qara"da Kərəməli, "Yağışdan çıxdıq yağmura düşdük"- də Hacı Qəmbər, "Nadir şah"da Ədhəm kimi rolları yaradan aktyor, Bakı teatrında daha ciddi rollar oynadı.\nO vaxtlar Mustafa Mərdanovun Xlestakovunu ("Müfəttiş") qəzetlər kifayət qədər tərifləyirdilər. İmamverdi ("Sevil"), Luka ("Həyatın dibində"), Şmaqa ("Günahsız müqəssirlər"), Poloni ("Hamlet") və onlarla səhnə qəhrəmanları onun ifasında dəfələrlə dram teatrının səhnəsində tamaşaçı alqışları ilə qarşılanmışdır. Mustafa Mərdanovun teatr yaradıcılığı böyük bir dövrü əhatə edir. O, teatra gəlişi ilə milli aktyorluq sənətimizi zənginləşdirdi, ona yeni rənglər, çalarlar gətirdi.\nMuzdur Qulu ("Bismillah (film, 1925 Bismillah") onun kinoda ilk rolu idi. Bu film Abbas Mirzə Şərifzadənin ilk rejissor işi kimi çox qiymətlidir. Səssiz kinomuzun dəyərli nümunələrindən olan bu film 1925-ci ildə Bakı ekranlarına çıxarılmış və orada Mustafa Mərdanov da maraqlı rol ifa etmişdi. Sonralar onu daha tez-tez filmlərə dəvət edirdilər. Актйор 1929-cu ildə çəkilən "Sevil" filmində Atakişi rolunu ifa etdi.\nBu böyük sənətkarın kinomuzda ən uğurlu rollarında biri "O olmasın, bu olsun" filmindəki "intelligent" Həsən bəy oldu. "Əhməd hardadır?" filmində Məhəmməd kişi rolu da Mustafa Мярдановун yaradıcılığında xüsusi əhəmiyyət daşıyır.\nBu, aktyorun ömrünün yetkin çağında yaratdığı son rollardan biri idi. 1968-ci ildə "Qanun нaminə" filmində yaratdığı Murtuzov obrazı aktyorun sоn rolu oldu.\nBu gün Teatr Xadimləri İttifaqının yerləşdiyi bina (Bakı şəhəri, Xaqani küçəsi, 16) ulu öndər Heydər Əliyevin himayədarlığı, görkəmli sənətkarlar Mustafa Mərdanov və Zəfər Nemətovun təşkilatçılığı və zəhməti bahasına başa gəlmişdir.\n(28.5.1918 - 8.1.1985)\n1969-1976-cı illərdə Az\_rbaycan Teatr Cəmiyyətinin sədri olub.\n1924-cü ildə anadan olmushdur. Gənclik illərində ən yaxşı tamaşalarda kütləvi səhnələrdə çıxış etmiş, dövrünün ən görkəmli aktyorları ilə, o cümlədən Sidqi Ruhulla, Mirzəağa Əliyev, Ağasadıq Gəraybəyli, Mərziyə Davudova, Fatma Qədri, İsmayıl Osmanlı və bir çox başqaları ilə çiyin-çiyinə işləmiş, onların möhtəşəm sənətindən mənfəətlənmiş, həm də teatrın tarixi, nəzəriyyəsi və tənqidi ilə maraqlanmışdı. Böyük Vətən müharibəsində iştirak etmiş Cabir Səfərov 1948-ci ildə ali təhsil almaq arzusu ilə Azərbaycan Dövlət Teatr Institutunun Teatrşünaslıq fakültəsinə daxil olmuş, 1953-cü ildə institutu bitirmişdir.\nMüxtəlif illərdə "Ədəbiyyat və İncəsənət" qəzeti redaksiyasında şöbə müdiri, Azərbaycan Dövlət Teatr İnstitutunda Mədəni-Maarif kafedrasının müdiri, «Dostluq» teatrının direktoru, Azərbaycan Teatr Cəmiyyətinin sədr müavini kimi fəaliyyət göstərmiş Cabir Səfərov yalnız respublikamızın teatr həyatı ilə deyil, Orta Asiyada, Gürcüstanda və digər respublikalarda fəaliyyət göstərən Azərbaycan teatrlarının işi ilə də yaxından maraqlanmış, böyük fədakarlıqla teatr əlaqələrinin inkişafına səy göstərmişdir.\nCabir Səfərov 1990-cı ildə vəfat etmişdir.\n(23.02.1911 - 24.05.1987)\nAzərbaycanın tanınmış rejissoru Şəmsi Bədəlbəy oğlu Bədəlbəyli 23 fevral 1911-ci ildə Şuşada ziyalı ailəsində doğulub. Atası Bədəl bəy Bədəlbəyli, əmisi Əhməd Ağdamski (Bədəlbəyli) milli dram və musiqi teatrımızın dirçəlişində böyük işlər görmüşlər. Bədəl bəy həm müəllimlik edir, həm də aktyor kimi səhnəyə çıxır, operetta, opera və dram əsərlərinin tamaşalarında oynayırdı.\nŞəmsi Bədəlbəyli atasının yolu ilə gedərək 1923-cü ildən 1927-ci ilin mayına qədər Bakı Pedaqoji Texnikumunda təhsil alıb. Tələbə vaxtı həvəskar aktyor kimi tamaşalarda oynayıb. 1927-ci ildə o, Azərbaycan Dövlət Konservatoriyasının xalq çalğı alətləri sinifinə daxil olub. Sonra Üzeyir bəy Həcıbəyovun rəhbərlik etdiyi kompozisiya nəzəriyyəsi sinifində təhsilini davam etdirib.\nTələbə ola-ola Milli Dram Teatrının kiçik orkestrində tar çalıb. Yaş fərqlərinə baxmayaraq burada dramaturq Cəfər Cabbarlı, aktyor-rejissor İsmayıl Hidayətzadə ilə, rejissor-pedaqoq Aleksandr Tuqanovla dostluqları başlayıb. 1932-ci ildə rejissor assistenti kimi bir neçə tamaşanın hazırlıq prosesində iştirak edib.\nŞəmsi Bədəlbəylinin sənət qabiliyyətini nəzərə alaraq Xalq Maarif komissarlığı onu 1933-cü ildə Moskvaya təhsil və təcrübə keçməyə göndərib. Təhsilini başa vurub Bakıya qayıdan Şəmsi Bədəlbəyli Akademik Milli Dram Teatrının rejissor heyətinə işə götürülüb və 1941-ci ilə qədər bu kollektivdə çalışıb.\nAzərbaycan Dövlət Musiqili Komediya Teatrına (1943 - 1949) bədii rəhbər təyin olunub. Teatrda 1956 - 1961-ci illərdə baş rejissor və 1965 - 1974-cü illərdə də bədii rəhbəri işləyib. 1949-cu ildə teatr bağlananda o, Azərbaycan Dövlət Filarmoniyasına direktor təyin edilib. Bu vəzifədə 1974-1976-cı illərə qədər çalışıb. 1976 - 1981-ci illərdə Azərbaycan Teatr Cəmiyyətinin (indiki Azərbaycan Teatr Xadimləri İttifaqı) sədri seçilib. 21 noyabr 1986-cı ildə fəxri təqaüdə çıxıb. Yaradıcılığı Musiqili Komediya Teatrı ilə daha sıx bağlı olan Şəmsi Bədəlbəyli bu kollektivin yaranması və inkişafında böyük işlər görüb.\nŞ.Bədəlbəyli Dram teatrında "Ölülər", Opera və Balet Teatrında "Koroğlu", "Əsli və Kərəm", "Sevilya bərbəri", Musiqili Komediya Teatrında "Gözün aydın", "Durna", "Arşın mal alan", "Hicran" və s. əsərlərə quruluş verib. 1957-ci ildə Türkmənistan Opera və Balet Teatrında "Koroğlu" operasını tamaşaya qoyub. «Ömrün səhifələri», «Axırıncı aşırım», «O qızı tapın» və s. filmlərdə yaddaqalan obrazlar yaradıb.\nGörkəmli rejissor, bacarıqlı inzibatçı Şəmsi Bədəl oğlu Bədəlbəyli musiqili teatr sənətimizin inkişafında, onun tərəqqi yolunda göstərdiyi böyük xidmətlərə görə 17 iyun 1943-cü ildə Azərbaycan Respublikasının Əməkdar Artisti və 29 iyul 1964-cü ildə Xalq Artisti fəxri adları ilə təltif olunub.\nŞəmsi Bədəlbəyli 23 may 1986-cı ildə vəfat edib, ikinci Fəxri xiyabanda dəfn olunub. Bakıda küçələrdən biri onun adını daşıyır.\nOpera müğənnisi. Pedaqoq. SSRİ Xalq artisti\nLütfiyar İmanov 17 aprel 1929-cu ildə Sabirabad rayonunnda anadan olub. İlk rolunu 1943-cü ildə Sabirabad Dövlət Musiqi Teatrının səhnəsində "Beş manatlıq gəlin" tamaşasında oynayıb. 18 yaşında ilk dram dərnəyini yaradıb. 1957-ci ildə Azərbaycan Dövlət Konservatotriyasında A.Milovanovun sinfində musiqi təhsilini bitirib və Dövlət Estrada Orkestrində, daha sonra isə Musiqili Komediya Teatrında fəaliyyət göstərib. 1959-cu ildə Moskva şəhərində keçirilən dekadada «Koroğlu» operasında baş rolu – Koroğlu rolunu oynayıb. 1968-ci ildə İncəsənət Universitetini bitirib. 30-dan çox operada baş rolun ifaçısı olub. 1965-ci ildə Moskvada Bolşoy Teatrda, 1975-ci ildə 6 ay İtaliyanın Milan şəhərində, La-Skala teatrında təcrübə keçib. 1985-ci ildә Ankara Opera vә Balet Teatrının "Arşın mal alan" tamaşasında Әsgәr rolunu oynayıb.\n1991-1995-ci illərdə İstanbul və İzmir şəhərlərinin opera teatrlarında vokal dərsləri verib. 1995-ci ildə dahi Azərbaycan şairi Məhəmməd Füzulinin yubileyi münasibətilə Tehranda keçirilən festivalda, 1996-cı ildə İtaliyada Vivaldinin xatirəsinə həsr edilən konsertdə, Almaniyada "Milleniumun mahnısı" festivalında çıxış edib. "Karmen", "Faust", "Otello", "Trubadur", "Aida", "Riqoletto" və s. klassik opera əsərlərində rollar oynayıb. Uzun müddət Bakı Musiqi Akademiyasında müəllim-professor kimi çalışıb. 1980-1990-cı illərdə iki dəfə Azərbaycan Ali Sovetinin deputatı olub. 1977-ci ildə SSRİ Xalq artisti fəxri adına layiq görülüb.\n21 yanvar 2008-ci ildə Bakıda vəfat edib və Fəxri Xiyabanda dəfn olunub.\nGörkəmli teatr və kino aktyoru, Azərbaycan Respublikasının xalq artisti. Dövlət mükafatları laureatı. Professor. 1991-2003-cü illərдя Azərbaycan Teatr Xadimləri İttifaqının Prezidenti olmuşdur.\nAzərbaycan aktyor sənəti tarixinə lirik-psixoloji üslubun yaradıcılarından biri kimi daxil olub.\nÖmrünü Azərbaycan milli teatr və kino sənətinin inkişafına həsr etmiş bu məşhur aktyorun teatr və kino tariximizdə silinməz izləri var. O, klassik və müasir aktyor sənəti ənənələrindən bəhrələnərək öz yolunu, öz məktəbini yaradıb. O, Azərbaycan aktyorluq məktəbinin ənənələrini ləyaqətlə davam etdirərək fitri istedadı, zəhmətsevərliyi və yüksək səhnə mədəniyyəti sayəsində yaratdığı rəngarəng və dolğun obrazlarla milli teatr sənətimizi zənginləşdirib. Həsənağa Turabov bir çox əsərlərin qəhrəmanlarına səhnə həyatı verərək ədəbiyyatın daim diqqət mərkəzində olan insan problemini bütün çalarları ilə tamaşaçıların yaddaşına həkk edib. Aktyorun böyük məharət və sənətkarlıqla yaratdığı Vahidi ("Kəndçi qızı"), Azər ("Yaxşı adam"), Hamlet ("Hamlet"), Lionel ("Orman qızı"), İsgəndər ("Ölülər") Xəyyam ("Xəyyam") kimi obrazlar sənətsevərlər tərəfindən daim dərin rəğbət və məhəbbətlə qarşılanıb.\nHəsənağa Turabov həm də bacarıqlı təşkilatçı idi. O, 1987-2001-ci illərdə Azərbaycan Akademik Milli Dram Teatrının direktoru və bədii rəhbəri vəzifələrində işləmiş, eyni zamanda 1991-2003-cü illərдя Azərbaycan Teatr Xadimləri İttifaqının Prezidenti olmuşdur. Onun rəhbərliyi dövründə Akademik Milli Dram Teatrı əsaslı təmir edilmiş, neçə-neçə klassik və müasir əsərlər səhnəyə qoyulmuş, Teatr Xadimləri İttifaqı tərəfindən çoxsaylı teatr festivalları, müxtəlif tədbirlər keçirilmişdir. Azərbaycan mədəniyyəti qarşısında göstərdiyi xidmətlətə görə, Azərbaycan Dövlət Mükafatına (1972) və Xalq artisti fəxri adına (1982) layiq görülmüşdür.\nHəsənağa Turabov 23 fevral 2003-cü ildə Bakı şəhərində dünyasını dəyişmişdir.


Yerli mobil operator “Eurovision - 2012” Mahnı Müsabiqəsinin əsas tərəfdaşı oldu\nAvropa Yayım İttifaqı (AYİ) Azərbaycanın ən böyük mobil rabitə operatoru və “TeliaSonera” Qrupunun üzvü olan “Azercell” şirkətini Azərbaycanın paytaxtı Bakıda keçiriləcək “Eurovision – 2012” Mahnı Müsabiqəsinin əsas tərəfdaşı kimi elan edib.\n2012-ci il üzrə “Eurovision” Mahnı Müsabiqəsinin əsas tərəfdaşı kimi “Azercell”ə Azərbaycanda gözlənilən tədbirləri işıqlandırmaq məqsədilə geniş pan-Avropa media, assosiasiya, tədbir və xəbərləri hazırlayan media hüquqları verilib. “Eurovision TV”-nin direktor vəzifəsini icra edən Yorqen Frank bildirib: “Biz artıq bu mərhələdə Avropanın sevimli TV şousuna böyük maraq göstərən “Azercell”in müsabiqədə Təqdim Tərəfdaş kimi çıxış etməsindən məmnunuq”.\n“Eurovision” Mahnı Müsabiqəsi üçün Avropa Yayım İttifaqının hazırladığı beynəlxalq kommersiya və marketinq platformasının bir hissəsi olan saziş İsveçrənin Lusern şəhərində yerləşən T.E.A.M. (Televiziya Tədbirləri və Media Marketinqi AG) şirkəti tərəfindən razılaşdırılıb. Qeyd edək ki, bu şirkət 2004-cü ildən etibarən “Eurovision” Mahnı Müsabiqəsinin kommersiya hüquqlarına malik dünya miqyasında eksklüziv marketinq agentliyidir. Məlumat üçün bildirək ki, tarixi 1956-cı ilə təsadüf edən “Eurovision” Mahnı Müsabiqəsinin zəngin ənənə və irsi var. O, azad yayımlanan televiziya və “onlayn” formatında mühüm vaxtda “Eurovision” peyk şəbəkəsi ilə canlı verilən əsl pan-Avropa televiziya proqramlarından biridir.


Ramiz Mehdiyev biçə-biçə gedir - iki direktoru işdən ÇIXARDI » Demokratik.Az\nDemokratik.Az » Ramiz Mehdiyev biçə-biçə gedir - iki direktoru işdən ÇIXARDI\n09 yan 2020, 21:45\nAMEA-dan verilən məlumata görə, iclası giriş sözü ilə açan akademiyanın prezidenti akademik Ramiz Mehdiyevbildirib ki, son vaxtlar Azərbaycan Milli Elmlər Akademiyasında bir sıra mühüm elmi və elmi-təşkilati istiqamətləri əhatə edən islahatlara start verilib.\nİslahatların başlıca strateji hədəfi Azərbaycan Respublikasının Prezidenti tərəfindən həyata keçirilən və ölkənin sosial-iqtisadi inkişafına yönələn dövlət siyasətinə uyğun olaraq Azərbaycan elmini müasir standartlar səviyyəsində inkişaf etdirməkdir. Akademik Ramiz Mehdiyev bildirib ki, AMEA-nın 28 dekabr 2019-cu il tarixində keçirilən Ümumi yığıncağında "AMEA-nın 2020-2025-ci illər üçün inkişaf proqramı”nın təsdiq olunması, AMEA-nın Nizamnaməsinə bir sıra əlavə və dəyişikliklərin edilməsi, AMEA Rəyasət Heyətinin yeni tərkibinin müəyyənləşdirilməsi bu istiqamətdəki islahatların mühüm tərkib hissəsini təşkil edir. Elmi fəaliyyət sahəsində islahatların bundan sonra da ardıcıl olaraq davam etdiriləcəyini bildirən akademik Ramiz Mehdiyev qeyd edib ki, bu gün Rəyasət Heyətinin gündəliyinə çıxarılan əsas məsələlər AMEA-nın Ümumi yığıncağının qəbul etdiyi qərarların icrasından irəli gəlir. AMEA-nın prezidenti Akademiyanın strukturunun təkmilləşdirilməsi, müasir elmi prioritetlərin müəyyənləşdirilməsi, beynəlxalq əlaqələrin genişləndirilməsi, dövlətin həyata keçirdiyi siyasətin reallaşmasında, xüsusən qeyri-neft sektorunun inkişafında elmin rolunun daha da artırılması istiqamətində qarşıda mühüm vəzifələrin dayandığını bildirib.\nSonra gündəlikdəki məsələlərlə bağlı AMEA-nın akademik-katibi, müxbir üzv Əminağa Sadıqov gündəlikdə yer alan "AMEA Rəyasət Heyətinin üzvləri arasında vəzifə bölgüsü” ilə bağlı çıxış edərək bildirib ki, AMEA-nın 28 dekabr 2019-cu il tarixli iclasında AMEA Rəyasət Heyətinin 11 nəfərdən ibarət yeni tərkibi təsdiq edilmişdir. Bununla əlaqədar olaraq, AMEA Rəyasət Heyəti üzvləri arasında yeni vəzifə bölgüsünün müəyyənləşdirilməsi və müvafiq qərarın qəbul edilməsi zərurəti meydana çıxmışdır. AMEA-nın akademik-katibi Əminağa Sadıqov AMEA Rəyasət Heyətinin üzvləri arasında vəzifə bölgüsü layihəsi ilə iclas iştirakçılarını tanış edib. Layihə müzakirə olunduqdan sonra AMEA Rəyasət Heyəti üzvləri tərəfindən irəli sürülən rəy və təkliflər nəzərə alınmaqla qəbul edilib.\nAMEA-nın müxbir üzvü Əminağa Sadıqov gündəlikdəki ikinci məsələ, "AMEA Rəyasət Heyəti aparatının strukturu haqqında” qərar layihəsini AMEA Rəyasət Heyətinin üzvlərinin diqqətinə çatdırıb. Vurğulayıb ki, Rəyasət Heyəti aparatının strukturu və idarəetmə sisteminin, habelə kadrların seçilməsi və yerləşdirilməsi işinin təkmilləşdirilməsi məqsədilə AMEA prezidentinin 21 noyabr 2019-cu il tarixli sərəncamı ilə Komissiya yaradılmış və hazırlanmış təkliflər AMEA-nın prezidentinə təqdim edilmişdir. Təkliflər əsasında AMEA Rəyasət Heyəti aparatının yeni strukturunun layihəsi hazırlanmışdır. Əminağa Sadıqov iclas iştirakçılarını layihə ilə tanış edib, məsələ müzakirə olunduqdan sonra müvafiq qərar qəbul olunub.\nDaha sonra AMEA-nın akademik-katibi Əminağa Sadıqov gündəlikdə yer alan növbəti məsələ, "Azərbaycan Respublikasının "Qırmızı Kitabı”nın III nəşrinin Redaksiya heyətinin yeni tərkibi haqqında” məlumat verib. Nəzərə çatdırıb ki, AMEA Rəyasət Heyətinin 16 oktyabr 2019-cu il tarixli qərarı ilə Azərbaycan Respublikasının "Qırmızı Kitabı”nın III nəşrinin Redaksiya heyətinin tərkibi təsdiq edilmişdir. Keçən müddət ərzində AMEA Rəyasət Heyətinin tərkibində bir sıra dəyişikliklərin olunmasını nəzərə alaraq, Redaksiya heyətinin tərkibinin də yenilənməsinə ehtiyac yaranmışdır. Yeni tərkib müzakirə edildikdən sonra qəbul edilib.\nİclasda görkəmli alim, tibb elmləri doktoru, professor, Əməkdar elm xadimi Abdulla Qarayevin 110 illik yubileyinin qeyd edilməsi və yubileylə əlaqədar Tədbirlər planının hazırlanması haqqında qərar qəbul edilib. Həmçinin akademik Abel Məhərrəmovun 70 illik və AMEA-nın müxbir üzvü Tehran Mustafayevin 60 illik yubileyləri münasibətilə onlara AMEA-nın Fəxri Fərmanının verilməsi qərara alınıb.\nİclasda AMEA-nın bir sıra əməkdaşlarının elmi təcrübə keçmək və təhsil almaq məqsədilə xarici elmi mərkəzlərə və universitetlərə göndərilməsi ilə bağlı müvafiq qərarlar qəbul edilib.\nDigər qərarla fizika üzrə fəlsəfə doktoru Elman Yusifov AMEA Zoologiya İnstitutunun direktoru vəzifəsindən azad edilib. İnstitutun direktoru vəzifəsinin icrası müvəqqəti olaraq elmi işlər üzrə direktor müavini, biologiya elmləri doktoru Elşad Əhmədova həvalə edilib. Həmçinin Akademiya şəhərciyinin müdiri vəzifəsindən Bayram Babayev azad edilərək iqtisad üzrə fəlsəfə doktoru, dosent Pərviz Həsənov həmin vəzifəyə təyin olunub.\nAkif Əlizadə: “AMEA-nın idarəetmə və təşkilat sistemi təkmilləşdiriləcək”


Gündə 20 qram şokolad yeyin, çox xeyirlidir – medpress.az\nGündə 20 qram şokolad yeyin, çox xeyirlidir\nDərc olunub: 05 Aprel 2019 . Bu azredaktor\nHər gün kiçik miqdarda şokolad istifadə etməklə yüksək qan təzyiqini sabitləşdirə bilərsiniz. Koimbra Politexnik İnstitutundan olan mütəxəssislərin araşdırmasına əsasən, gündə cəmisi 20 qram şirniyyat ay ərzində təzyiqi aşağı sala bilər.\nMedpress.az xarici mətbuata istinadla bildirir ki, aparılan eksperimentlərə əsaslanaraq ən əhəmiyyətli müsbət effekt 90 faizli acı şokolad istifadəsi ilə əldə olunur. Bu effektliyin sirri flavonollardan – güclü antioksidandır.\nAraşdırmada iştirak üçün yaşları 18-27 arasında olan 30 sağlam könüllü cəlb edilib. Onların hər biri bir ay müddətində hər gün 20 qram şokolad yeyib. Bu müddətdə təcrübəyə cəlb edilənlərin yarısına tərkibində 55 faiz, digərlərinə 90 faiz kakao olan şokolad verilib.\nAlimlər təcrübəyə qədər və başa çatandan iki gün sonra könüllülərin ürək döyünmə tezliyini, damar elastikliyini və nəbzlərini təhlil ediblər. Müəyyən olunub ki, qan təzyiqi göstəricisi təcrübədə iştirak edənlərin hamısında hissolunacaq dərəcədə yaxşılaşıb. Ancaq tərkibində daha çox kakao olan şokolad yeyənlərdə sistolik təzyiq 3,5 millimetr civə sütunundan aşağı düşüb. Digər qrupdakılarda bu göstərici 2,4 millimetr olub. Diastolik təzyiq müvafiq olaraq 23, və 1,7 millimetr aşağı düşüb.\nBundan əlavə, 90 faiz kakaolu şokolad yeyən könüllülərdə ürək döyüntüsü və qarın-arterial qarşılıqlı təsirlərinin göstəricisi daha sağlam olub.\nQida, Seçilmiş xəbər-4 rubrikalarında dərc olunub. Açar sözlər: şokolad, təzyiq, ürək\nYumurtanı çox yeməyin, ölə bilərsiniz – XƏBƏRDARLIQ\nAzərbaycanda keyfiyyətsiz məhsulları müəyyənləşdirmək üçün komissiya yaradıldı\nAşiq olmağın bu qədər xeyirli olduğunu bilirdinizmi?\nStressi müalicənin pulsuz və sürətli yolu tapıldı


Genişzolaqlı Rəqəmsal İnkişaf üzrə Komissiya hökumətləri genişzolaqlı çıxışın inkişaf strategiyasını hazırlamağa çağırır\nGenişzolaqlı Rəqəmsal İnkişaf üzrə Komissiya dünyanın bütün ölkələrinin hökumətlərini təcili surətdə internetə genişzolaqlı çıxış üzrə çoxsahəli inkişaf planları hazırlamağa və reallaşdırmağa çağırır. Bu, iyunun 5-6-da komissiyanın Parisdə keçirilmiş üçüncü iclasının yekunlarına dair hesabatda qeyd olunmuşdur.\nİclasda Komissiyanın üzvü - Azərbaycan rabitə və informasiya texnologiyaları naziri Əli Abbasov iştirak etmişdir.\n“Genişzolaqlı rabitə: tərəqqi üçün platforma” adlı hesabatda qeyd olunmuşdur ki, “cəmiyyətə maksimal fayda əldə etmək üçün, genişzolaqlı rabitənin ümumdövlət səviyyəsində inkişafını əlaqələndirərək, texniki vasitələrə əsaslanan rəqabətin inkişafına kömək etmək və xidmət təchizatçılarını öz servislərini ədalətli bazar şəraiti çərçivəsində təqdim etməyə həvəsləndirən siyasət aparmaq lazımdır. Həyata keçirilən təşəbbüslər sahənin bütün sektorları, hökumət və bütün ölkə səviyyəsində əlaqələndirilməlidir. Təcrid edilmiş layihələrin reallaşdırılması, eləcə də pərakəndə və təkrarlanan şəbəkələrin təşkili effektsiz olmaqla yanaşı, həmçinin müasir dünyada yol infrastrukturu və ya elektrik təminat sistemləri kimi getdikcə daha mühüm rol oynayan infrastrukturun yaradılmasına maneələr törədir”.\nHesabatda iqtisadi artımın inkişaf etdirilməsinin və yeni iş yerlərinin yaradılmasının ən mühüm amillərindən biri kimi genişzolaqlı rabitənin xeyrinə əsaslı dəlillər gətirilir. Sənəddə qeyd olunur ki, veb-səhifələrə sürətli çıxış təqdim etməkdən daha geniş imkanlar yaradan genişzolaqlı şəbəkələr, cansız obyektlərin vasitəsilə insanın müdaxiləsi olmadan bir-birləri ilə rabitə yarada bilmələrini nəzərdə tutan “Əşyaların interneti” konsepsiyasının vacib elementinə çevrilir.\nResursların və nəqliyyat daşımalarının idarə olunması sahəsində artıq əsaslı dəyişikliklər edən bu cür şəbəkələr səhiyyə (elektron səhiyyə proqramları vasitəsilə), təhsil (distant təhsil və müəllimlərin ixtisaslarının artırılması yolu ilə), ətraf mühitin mühafizəsi (“ağıllı elektrik şəbəkələr”, sistemlərin monitorinqi, “ağıllı binalar”-ın köməyi ilə) kimi mühüm ictimai sektorlarda getdikcə daha da əhəmiyyətli rol oynayır.\nKomissiya üzvləri bir daha genişzolaqlı qoşulmaların dünyanın ən kasıb cəmiyyətlərinə çatdırılmasının vacibliyini vurğulayaraq, xüsusən də genişzolaqlı internetin qiymətlərinin yüksək qaldığı və əhalisinin on nəfərindən cəmi birinin internet istifadəçisi olduğu Afrikadakı vəziyyətdən narahatlıqlarını bildirmişlər.


Sabir Rüstəmxanlı: “Qazaxıstanın latın qrafikasına keçməsi inqilabi hadisədir” – www.din.az\nFoto xəbərSabir Rüstəmxanlı: “Qazaxıstanın latın qrafikasına keçməsi inqilabi hadisədir”\n“Sabir Rüstəmxanlı: “Fərqli işarələrin olması bir-birimizi anlamağa mane olacaq”.\nVətəndaş Həmrəyliyi Partiyasının sədri, Xalq şairi Sabir Rüstəmxanlı deyir ki, türk dünyasının latın qrafikasına keçməsi zəruridir.\nQazaxıstan prezidenti Nursultan Nazarbayev latın qrafikalı yeni əlifbanın təsdiqlənməsi barədə fərman imzalayıb. Yeni əlifba 32 hərfdən ibarətdir.\nVətəndaş Həmrəyliyi Partiyasının sədri, Xalq şairi Sabir Rüstəmxanlı Sputnik Azərbaycan-a deyir ki, Qazaxıstanın latın əlifbasına keçidi mübahisə doğurmayan məsələdir:\n“Qazaxıstan latın qrafikasına keçsə də, yeni əlifbada da bəzi səslər fərqli işarələrlə yazılır. Bütün bunlara baxmayaraq, Qazaxıstanın latın qrafikasına keçməsi inqilabi hadisədir. Ümumiyyətlə türk dünyasının latın qrafikasına keçməsi zəruridir. Ancaq əlifbalarda bəzi səslərin fərqli işarələrlə göstərilməsi onu göstərir ki, kiril əlifbasından imtina bizim bir-birimizi sərbəst oxumağımıza gətirib çıxarmayacaq”.


21 Aprel 2021, Çərşənbə axşamı\n“Yaşıl istedadlar 2020” müsabiqəsinə ərizələrin qəbuluna başlanılıb 09.05.2020\nAlmaniyanın Federal Təhsil və Tədqiqat Nazirliyi (BMBF) tərəfindən “Yaşıl istedadlar 2020” müsabiqəsi üçün (https://www.greentalents.de/img/content/GT_Flyer_2020_barrierefrei.pdf ) ərizələrin qəbuluna başlanmışdır. 2009-cu ildən etibarən keçirilən müsabiqənin məqsədi davamlı inkişaf sahəsində fəal olan qabaqcıl gənc tədqiqatçı və alimlərin mükafatlandırılmasından, onların Almaniyanın müvafiq elmi-tədqiqat institutları ilə təmaslarının yaradıkması və ölkəyə elm xadimlərinin cəlb edilməsindən ibarətdir.\nNamizədlər davamlı inkişafla əlaqəli olan sahə üzrə magistr/doktorantura pilləsində təhsil almalı, yaxud təhsillərini son 3 ildə bitirməli, maksimum 3 illik iş təcrübəsinə malik olmalı və ingilis dilini mükəmməl bilməlidirlər. Qaliblərin müvafiq xərcləri BMBF tərəfindən qarşılanacaq.\nMüraciət edərkən onlayn ərizə forması (https://ptoutline.eu/app/greentalents2020) aidiyyəti üzrə doldurulmalı, həmçinin motivasiya və tövsiyyə məktubları, elmi kvalifikasiya(diplomlar və onların əlavələri), nəşrlər və patentlər, dil sertifikati (https://www.greentalents.de/faqs.php#who%20can%20apply?) təqdim edilməlidir.\nƏrizələrin təqdim edilməsi üçün son tarix: 19 may 2020-ci ildir.


Yeni Zelandiyada həlak olan 50 nəfərin cəsədi dəfn edilmək üçün ailələrinə verilir\nYeni Zelandiya Kraysçörç şəhər rəsmiləri ötən cümə iki məsciddə bir ağdərili tərəfindən törədilən kütləvi qətliamda həlak olan 50 nəfərin dəfn edilməsi üçün onları ailələrinə verməyə başlayıb.\nPolis cəsədlərin hər birinin üzərində otopsinin başa çatdırıldığını, lakin onlardan yalnız 12-nin kimliklərinin rəsmi olaraq müəyyən edildiyini və altısının ailələrinə qaytarıldığını bildirib.\nÇərşənbə axşamı Kraysçörç polisinin bəyanatında bildirilib ki, “baxmayaraq ki, insanların kimliyinin müəyyən edilməsi asan səslənir, reallıqda bu göründüyündən daha mürəkkəb prosesdir. Əsasən də belə bir vəziyyətdə.”\nİlkin siyahının qurbanların qohumları ilə bölüşdürülməsinə baxmayaraq, qurbanların adları hələlik ictimailəşdirilməyib.\nGözləmə prosesi ailə üzvlərini dəfn etmək istəyən matəm içində olan ailələrin daha da çox kədərlənməsinə səbəb olur. İslam qaydalarına görə insan vəfat etdikdən sonra mümkün qədər tez bir zamanda cəsəd təmizlənərək dəfn edilməlidir.\nBəziləri Avstraliyadan olmaqla, təxminən 60 könüllü dəfn prosesində kömək etmək məqsədi ilə əraziyə gəlib.\nYeni Zelandiyanın baş naziri bildirib ki, kəşfiyyat və təhlükəsizlik işçiləri hücumdan sonra əlavə məlumatlar üzərində işləyir.\nÇərşənbə axşamı baş nazir 50 nəfəri qətlə yetirmiş şəxs vəkilin onu məhkəmədə təmsil etməsindən imtina etdikdən və məhkəmədə onun özünü təmsil etmək istəməsindən sonra qanunvericilərlə danışıb.\n“O, terrorçudur. O, cinayətkardır. O, ekstremistdir. Amma mən onun adını çəkməyəcəm. Mən digər insanlardan da qatilin adını məşhurlaşdırmaları əvəzinə, həlak olmuş insanların adlarını hallandırmalarını istəyirəm. O ola bilsin ki, bunu etməklə məşhur olmaq arzusunda idi. Amma burada, Yeni Zelandiyada biz ona heç bir şey verməyəcəyik” – deyə, baş nazir Casinda Ardern bildirib.\nQatilin məşhurlaşmaq arzusu onun qətliyamdan əvvəl 74 səhifəlik uzun manifest hazırlaması və Əl Nur məscidinə etdiyi hücumdan görüntüləri canlı yayımlamasından müəyyən olunub.\nFacebook hücumdan sonra 24 saat ərzində hücumun əks etdirildiyi 1 milyondan çox video versiyaları səhifəsindən yığışdırmasına baxmayaraq, Ardern videonun hadisədən dörd gün sonra, dünənə qədər internetdə olmasından məyus olduğunu dilə gətirib.


Sosial təminat sistemi ilə əhatə olunanların 600 minə qədəri uşaqlardır\n12:43 1 İyun 2020\nBu gün ölkəmizdə mövcud olan sosial təminat növlərinin bir hissəsi (10-dan çoxu) uşaqlarla bağlıdır.\nBelə ki, sağlamlıq imkanları məhdud uşaqlar, şəhid ailələrinin və ölkəmizin ərazi bütövlüyü, müstəqilliyi və konstitusiya quruluşunun müdafiəsi ilə əlaqədar əlilliyi olan şəxslərin, Çernobıl AES qəzasıilə əlaqədar I və II dərəcə əlilliyi olan olan, yaxud vəfat etmiş valideynlərin, beşdən çox uşağı olan qadınların, müddətli həqiqi hərbi xidmət qulluqçularınınuşaqları aylıq sosial müavinətlə təmin olunur. Hazırda 83 min ailə üzrə 350 mindən çox ailə üzvü ünvanlı dövlət sosial yardımı alır ki, onlardan 185 minə yaxını uşaqlardır. Həmin ailələrdəki 1 yaşadək uşaqlara aylıq müavinət də verilir.\nEləcə də valideynlərini itirmiş və valideyn himayəsindən məhrum olmuş uşaqların qəyyumlarına aylıq sosial müavinət ödənilir. Yeni doğulan uşaqlara görə birdəfəlik müavinət, həmçinin Çernobıl qəzası nəticələrinin aradan qaldırılması iştirakçılarının dispanser qeydiyyatında olan uşaqlarına ildə bir dəfə birdəfəlik müavinət verilir. Ailə başçısını itirmiş ailələrə buna görə aylıq sosial müavinət və ya əmək pensiyası ödənilir ki, həmin ailələrin üzvlərinin onların 95 faizdən çoxunu uşaqlar təşkil edir. Bu uşaqlardan sağlamlıq imkanları məhdud olanlara 2020-ci ilin əvvəlindən ailə başçısını itirməyə görə müavinəti və ya ailə başçısını itirməyə görə pensiyanı sağlamlıq imkanları məhdudluğa görə müavinətlə birgəala bilmək hüququ da verilib. Eyni zamanda sığortaolunanlara da üç yaşınadək uşaqlara qulluğa görə müavinət ödənilir.\n2019-cu ildə dövlət başçısının Fərmanları ilə bu ödənişlər ciddi şəkildə artırılıb. O cümlədən, sağlamlıq imkanları məhdud uşaqlar üçün müavinətin 82 manatdan 150 manata çatdırılmaqla, onlara qulluq edənlər üçün Prezidentin aylıq təqaüdü (50 manat) təsis edilib. Beşdən çox uşağı olan qadınların hər uşağına görə müavinət 33 manatdan 55 manata, müddətli həqiqi hərbi xidmət qulluqçularının uşaqları üçün hər uşağa görəmüavinət 68 manatdan 100 manata, qəyyumlar üçün müavinət hər uşağa görə61 manatdan 100 manata, ailə başçısını itirməyə görə müavinət hər ailə üzvü üçün 68 manatdan 80 manata, yeni doğulan uşaqlara görə birdəfəlik müavinət109 manatdan 200 manata çatdırılıb.\nSağlamlıq imkanları məhdud uşaqlarla bağlı reabilitasiya və sosial xidmətlər sistemi də təkmilləşdirilir və genişləndirilir. Əmək və Əhalinin Sosial Müdafiəsi Nazirliyinin Uşaq Bərpa Mərkəzi müasir tələblərə uyğun qurulub, hazırda isə Qəbələ və Şəmkir rayonlarında dauşaq reabilitasiya müəssisələri tikilir. Birinci vitse-prezident Mehriban Əliyevanın dəstəyi ilə Bakıda Xüsusi Qayğıya Ehtiyacı olan Uşaqların Dövlət Reabilitasiya Müəssisəsi yaradılıb, Heydər Əliyev Fondunun müvafiq proqramı çərçivəsində nazirliyin Sağlamlıq imkanları məhdud uşaqlar üçün sosial xidmət müəssisələrində nümunəvi yaşayış və reabilitasiya şəraiti yaradılıb. Son illərdə Baxımsız, kimsəsiz və sosial təhlükəli vəziyyətdə olan yetkinlik yaşına çatmayanlar üçün Sosial Sığınacaq və Reabilitasiya Müəssisəsi istifadəyə verilib.


“Sağlam həyat tərzi” mövzusunda fləşmob keçirilib\n“Ekoloji aylıqlar” layihəsi çərçivəsində “Sağlam həyat tərzi” mövzusunda fləşmob keçirilib.\nBakı Şəhəri üzrə Təhsil İdarəsinin tabeliyində olan məktəblərdə, həmçinin “Sağlam həyat tərzi” mövzusu üzrə elmi konfrans, müsabiqə, yarış, “açıq dərs”, sərgi və ekskursiyalar təşkil edilib, müxtəlif araşdırmalar aparılıb. Tanınmış idmançıların şagirdlərlə görüşü olub.\n“Ekoloji aylıqlar” layihəsi çərçivəsində “Sağlam həyat tərzi” mövzusunda tədbirlərin keçirilməsində əsas məqsəd şagirdlərin diqqətini sağlam həyat tərzinə yönəltmək, onları bu barədə daha geniş məlumatlandırmaqdan ibarətdir.\nTədbirlərin yekununda may ayı üzrə “Sağlam həyat tərzi” mövzusunda “Ayın ən sağlam məktəbi” seçiləcək.\nQalib məktəb orijinallıq, mövzunun əhatəliliyi, şagirdlərin bacarıqlarının formalaşdırılmasına xidmət edən fəaliyyət zənginliyi, layihədə müxtəlif yaş qrupunu təmsil edən şagirdlərin iştirakı, mövzunun ekoloji problemləri əhatə etməsi, hesabatların təqdim edilməsində təsdiqləyici materialların mövcudluğu (foto və s.) kimi meyarlara əsasən müəyyən olunacaq.


Kartofun qonur çürüməsi - aqrotexniki qaydalar » Sumqayit.TV\nKartofun qonur çürüməsi - aqrotexniki qaydalar\nSumqayit.tv bununla bağlı məlumatları və aqrotexniki qaydaları diqqətinizə çatdırır:\nİdxal-ixrac prosesləri zamanı karantin tədbirlərinə ciddi qaydada əməl edilməlidir;\nXəstəliyin müşahidə edildiyi sahədə torpaqdakı inolkulyumu yox etmək üçün 5-7 il müddətində növbəli əkinə əməl edilməlidir. Kartofun qarğıdalı və ya lobya ilə rotasiya edilməsi daha məqsədəuyğundur. Torpağa verilən üzvi mənşəli gübrələr torpaqdakı bioaktivliyi artırmaqla inokulyumun azalmasına səbəb olur;\nSuvarma kanallarının ətrafında quşüzümü kimi alaq otları və öz-özünə yetişən kartoflar çıxarılaraq sahədən uzaqlaşdırılmalıdır;\nƏkin zamanı yalnız sertifikatlı, xəstəliyə qarşı davamlı sortlardan və sağlam yumrulardan istifadə edilməlidir. Kəsilmiş yumrulardan qəti istifadə etmək olmaz. Kəsilmiş yumruların toxumluq kimi istifadə edilməsi xəstəliyi 2,5 dəfə artırmaqla 40% məhsul itkisinə səbəb olur;\nBitki köklərində yara əmələ gətirən nematodlarla patogen arasında sinergizm mövcud olduğu üçün nematodlara qarşı kimyəvi mübarizə aparılmalıdır.\n13-10-2021, 14:24 42


Jurnalistlər üçün inşa olunmuş binadakı mənzillərin açarları sahiblərinə təqdim edilib\nBu gün media nümayəndələri üçün inşa olunmuş ikinci binadakı mənzillərin açarlarının sahiblərinə təqdim olunması mərasimi keçirilib.\nAPA-nın məlumatına görə, mərasimdə çıxış edən Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun icraçı direktoru Vüqar Səfərli binanın artıq istismara qəbul edildiyini söyləyib.\nBirinci bina ilə müqayisədə ikinci binada jurnalistlərə mənzillərin açarlarının verilməsinin gecikməsinə toxunan V.Səfərli deyib ki, istismar aktı olmadan binada yaşayışın olması mümkün deyildi: "Bu gündən binada yaşamaq mümkün olacaq. İşıq, su mənzillərin sahiblərinin adınadır, yalnız qaz kartları binanın tikintisini aparan şirkətin adınadır. Jurnalistlər özləri "Asan kommunal"da qaz kartlarını öz adlarına keçirə bilərlər".\nJurnalistlərə mənzillərin açarlarının təqdim olunmasını mühüm hadisə kimi dəyərləndirən Azərbaycan prezidentinin ictimai-siyasi məsələlər üzrə köməkçisi Əli Həsənov bəzilərinin Azərbaycan dövlətinin media siyasətinin iflasa uğradığını söyləməsinin təəssüf doğurduğunu vurğulayıb. Media siyasətinin uğurlu nəticələrinin ortada olduğunu vurğulayan Ə. Həsənov mənzillərin jurnalistlər üçün xeyirli, uğurlu olmasını arzulayıb.\nDaha sonra mənzillərin açarları jurnalistlərə təqdim edilib.


26-04-2019 15:36 - Pia.az - Hadisə 26\nFransanın Versal şəhərində eyniadlı saray-park ansamblının yaxınlığında güclü yanğın başlayıb\nVirtualaz.org RİA “Novosti”yə istinadən xəbər veirr ki, bu barədə sosial şəbəkələrdə hadisə şahidləri yazıblar.\nMəlumata görə, yanğın Rü dü Parkda avtomobil anbarında başlayıb. Hadisə yerinə yaxın küçələrdə hərəkət məhdudlaşdırılıb, 26 yanğınsöndürən maşın alovun öhdəsindən gəlməyə çalışır. Bildirildiyinə görə, xəsarət alan yoxdur.\n1666-cı ildən 1789-cu ilə qədər fransız monarxlarının rəsmi iqamətgahı olmuş saraya heç bir təhlükə yoxdur. 1979-cu ildən etibarən bu saray-park kompleksi UNESCO-nun dünya mədəni irsi siyahısına daxil edilib.\nXatırladaq ki, aprelin 15-də Parisdə Notr-Dam kilsəsi yanmışdı. Alov kilsənin böyük hissəsini tanınmaz hala salıb.\n26-04-2019 17:41 - Bizimyol.info - Hadisə\nİmişlidə silsilə oğurluqlar edən şəxslər saxlanıldı\n26-04-2019 16:41 - Modern.az - Hadisə\nFevralın 8-də İmişli rayonu Məcrəli kənd sakini Surət Şahbazlı RPŞ-yə ərizə ilə müraciət edərək ona məxsus fərdi yaşayış evindən ümumi dəyəri 12 min manat olan qızıl-zinət əşyalarının oğurlandığını bildirib.


Milli Mətbuatın yaranmasının 140 illik yubileyi münasibətilə Zərdab şəhərində regional konfrans keçirilib - WWW.KIVDF.GOV.AZ\nMilli Mətbuatın yaranmasının 140 illik yubileyi münasibətilə Zərdab şəhərində regional konfrans keçirilib\nİyulun 1-də Azərbaycan Respublikası Prezidentinin Administrasiyasının, Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun, Azərbaycan Mətbuat Şurasının və Zərdab Rayon İcra Hakimiyyətinin birgə təşkilatçılığı ilə "Azərbaycan milli mətbuatı - 140: inkişaf yolu və müasir dövrün çağırışları" mövzusunda regional konfrans keçirilib.\nMilli mətbuatın yaranmasının 140-cı ildönümünə həsr olunmuş ilk regional tədbirdə Prezident Administrasiyasının İctimai-siyasi məsələlər şöbəsinin müdir müavini Ərəstun Mehdiyev, Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun icraçı direktoru Vüqar Səfərli, Zərdab Rayon İcra Hakimiyyətinin başçısı Lütvəli Babayev, Milli Məclisin deputatları - Jalə Əliyeva və Aqil Abbas, ətraf rayonların icra hakimiyyətlərinin məsul əməkdaşları, yerli qəzetlərin, habelə Bakıda fəaliyyət göstərən 30-dək qəzetin baş redaktorları iştirak ediblər.\nTədbir iştirakçıları əvvəlcə Azərbaycan mətbuatının inkişafında böyük xidmətləri olmuş ümummilli lider Heydər Əliyevin abidəsini ehtiramla yad edərək önünə gül dəstələri qoyublar.\nAzərbaycan milli mətbuatınının banisi Həsən bəy Zərdabinin də xatirəsi anılıb, abidəsi önünə gül-çiçək dəstələri düzülüb. Konfrans iştirakçıları dahi ədibin ev muzeyində olaraq xatirə kitabına ürək sözlərini yazıblar.\nHeydər Əliyev Mərkəzində keçirilən regional konfransı giriş sözü ilə açan Azərbaycan Respublikası Prezidenti Administrasiyasının İctimai-siyasi məsələlər şöbəsinin müdir müavini Ərəstun Mehdiyev jurnalistləri milli mətbuatın 140 illiyi münasibətilə təbrik edib.\nZərdab Rayon İcra Hakimiyyətinin başçısı Lütvəli Babayev qonaqları salamlayaraq 140 illik yubiley tədbirləri çərçivəsində ilk konfransın ənənəvi olaraq Zərdabda keçirilməsini rayonun ictimai-siyasi həyatında əlamətdar hadisələrdən biri kimi dəyərləndirib. Əsası Həsən bəy Zərdabi tərəfindən qoyulmuş milli mətbuatın zəngin tarixi inkişaf yolu keçdiyini deyən Lütvəli Babayev müstəqil Azərbaycanda ictimai həyatın ən müxtəlif sahələri üzrə əldə olunan uğurların ictimaiyyətə çatdırılmasında, dövlətçilik maraqlarının müdafiəsində müasir medianın xidmətlərini yüksək dəyərləndirib. Rayon icra hakimiyyətinin başçısı Azərbaycan üçün müstəsna əhəmiyyət kəsb edən ilk Avropa Oyunlarının yerli və beynəlxalq ictimaiyyətə çatdırılmasında ölkə jurnalistlərinin üzərilərinə düşən vəzifələrin öhdəsindən layiqincə gəldiklərini vurğulayıb.\nLütvəli Babayev son illər ölkə rəhbərliyi səviyyəsində regionların inkişafına göstərilən yüksək diqqət və qayğının nəticəsi kimi Zərdab rayonunda həyata keçirilən genişmiqyaslı abadlıq və quruculuq işləri barədə tədbir işrirakçılarına məlumat verib.\nAzərbaycan Respublikası Prezidentinin Administrasiyasının ictimai-siyasi məsələlər şöbəsinin müdir müavini Ərəstun Mehdiyev çıxışında Azərbaycan iqtidarının söz, fikir və mətbuat azadlıqlarının yüksək səviyyədə təminatı sahəsində ardıcıl tədbirlər həyata keçirdiyini vurğulayıb. Natiq Azərbaycan milli mətbuatının yaranmasının 140 illik yubileyi ilə əlaqədar Azərbaycan Respublikası Prezidentinin 2 iyul 2015-ci il tarixdə xüsusi sərəncam imzaladığını xatırladaraq bunu jurnalistlərə qayğının daha bir əyani nümunəsi kimi dəyərləndirib.\nXalqımızın milli şüurunun oyanmasında, milli birliyin formalaşmasında misilsiz xidmətlər göstərən "Əkinçi” qəzeti ilə təməli qoyulan Azərbaycan mətbuatının tarixindən, müstəqillik dövründə medianın inkişafı və demokratikləşməsi istiqamətində görülən işlərdən bəhs edən Ərəstun Mehdiyev bildirib ki, cəmi 56 nömrəsi çıxan "Əkinçi" dövrünün mütərəqqi ideyalarının, maarifçiliyin təbliğatçısı olub, ziyalıları azərbaycançılıq məfkurəsi ətrafında bir araya gətirib.\nBDU-nun jurnalistika fakültəsinin dekanı, professor Şamil Vəliyev "Azərbaycan milli mətbuatı 140: inkişaf yolu və müasir dövrün çağırışları" mövzusunda məruzə edərək Azərbaycanda mətbuatın ictimai fikir institutu kimi formalaşmasında Həsən bəy Zərdabinin tarixi xidmətlərini diqqətə çəkib.\nAzərbaycan Respublikasının Prezidentinin yanında Kütləvi İnformasiya Vasitələrinin İnkişafına Dövlət Dəstəyi Fondunun icraçı direktoru Vüqar Səfərli tədbir iştirakçılarını salamlayaraq 17 gün davam edən və uğurlu nəticələrlə yadda qalan I Avropa Oyunlarının ölkəmiz və xalqımız üçün tarixi əhəmiyyətindən söz açıb. Vüqar Səfərli əsası Həsən bəy Zərdabi tərəfindən qoylumuş Azərbaycan milli mətbuatının inkişafını 4 əsas mərhələyə bölərək müstəqillik dövründə bu sahədə həyata keçirilmiş genişmiqyaslı islahatlardan söz açıb.\nAzərbaycan mətbuatının müstəqilliyin ilk illərində ciddi problemlərlə üzləşdiyini, müxtəlif təzyiqlərə, senzuraya məruz qaldığını xatırladan Fondun icraçı direktoru ümummilli lider Heydər Əliyevin xalqın istəyi ilə hakimiyyətə qayıdışından sonra cəmiyyət həyatının digər sahələri kimi, KİV-lərin inkişafında da keyfiyyətcə yeni mərhələnin başlandığını bildirib. V.Səfərli ümummilli liderin siyasi iradəsi ilə 1998-ci il avqustun 6-da KİV üzərində senzuranın ləğv edildiyini, sonrakı mərhələdə söz və mətbuat azadlıqlarının etibarlı təminatına xidmət edən mükəmməl qanunvericilik bazasının formalaşdırıldığını, qəzetlərin "Azərbaycan” nəşriyyatına olan borclarının dondurulduğunu, Mətbuat və İnformasiya Nazirliyinin ləğv edildiyini, mətbuatın özünüidarəsini həyata keçirən ictimai qurum olan Mətbuat Şurasının yaradıldığını və digər mütərəqqi islahatları xüsusi qeyd edib.\nÜmummilli lider Heydər Əliyevin medianın inkişafı sahəsində əsasını qoyduğu mütərəqqi siyasətin son 12 ildə Azərbaycan Respublikasının Prezidenti cənab İlham Əliyev tərəfindən uğurla davam etdirildiyini bildirən V.Səfərli ötən dövrdə ölkə mətbuatının 135 və 140 illik yubileylərinin yüksək səviyyədə qeyd edildiyini, onlarla jurnalistə fəxri ad və medalların verildiyini, qəzetlərin "Azərbaycan” nəşriyatına olan borclarının dövlət büdcəsi hesabına silindiyini və digər faktları diqqətə çatdırıb.\nFondun icraçı direktoru həmçinin xatırladıb ki, mətbuatın cəmiyyət həyatındaki rolunu yüksək dəyərləndirən Azərbaycan Prezidenti cənab İlham Əliyevin 2008 və 2009-cü illərdə imzaladığı müvafiq sərəncamlarla Azərbaycan Respublikasında Kütləvi İnformasiya Vasitələrinə Dövlət Dəstəyi Konsepsiyası təsdiq edilib. Həmin Konsepsiyadan irəli gələn vəzifələrin gerçəşləşdirilməsi üçün Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondu yaradılıb.\nİcraçı direktor ötən illərdə Fondun mətbuatın maddi-texniki bazasının təkmilləşdirilməsi, ölkə jurnalitslərinin sosial vəziyyətinin yaxşılaşdırılması və digər mühüm istiqamətlərdə gerçəkləşdirdiyi layihələr barədə də ətraflı məlumat verib. V.Səfərli jurnalistlərə dövlət hesabına mənzillərin verilməsini dünyada analoqu olmayan müsbət təcrübə kimi dəyərləndirərək ölkə başçısının bu diqqət və qayğısının mətbuat nümayəndələri tərəfindən yüksək dəyərləndirildiyini vurğulayıb.\nMilli Məclisin deputatı Jalə Əliyeva çıxışında dövlətçilik maraqlarının, milli-mənəvi dəyərlərin qorunması, maarifçilik hərəkatının genişləndirilməsi, xüsusən də qadınların yüksək təhsil alması baxımından mətbuatda "Əkinçi" ənənələrinin davam etdirilməsi zəruriliyini qeyd edib.\nKonfransda çıxış edən ayrı-ayrı rayonların icra hakimiyyətlərinin məsul əməkdaşları, habelə region qəzetlərinin baş redaktorları bölgələrdə dərc olunan nəşrlərin tarixi inkişaf yolundan, qazandığı nailiyyətlərdən, habelə dövlətin diqqət və qayğısından söz açıblar.\nAzərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun icraçı direktoru Vüqar Səfərli Fondun region qəzetlərinin maddi-texniki bazasının təkmilləşdirilməsi, onların icra strukturları ilə sıx və məhsuldar əlaqələrinin qurulması sahəsində həyata keçirdiyi layihələrdən söz açıb. İcraçı direktor region mətbuatının təmsilçilərini Fondun keçirdiyi layihələrdə fəal iştiraka dəvət edib.\nPrezident Administrasiyasının ictimai-siyasi məsələlər şöbəsinin müdir müavini Ərəstun Mehdiyev mətbuatın qarşısında duran vəzifələrdən, habelə regionların inkişafı sahəsində əldə olunan uğurların informasiya təminatından söhbət açıb.\nTədbirə yekun vuran Zərdab Rayon İcra Hakimiyyətinin başçısı Lütvəli Babayev milli mətbuatın 140 illiyi ilə bağlı ilk regional konfransın Zərdab şəhərində keçirilməsinə görə təşkilatçılara minnətdarlığını bildirib, belə görüşlərin gələcəkdə də keçirilməsi vacibliyini vurğulayıb.


Orta əsrlərdə ətin sanitar qaydaları - Məlumat - 2022\nBu gün ət sənayesində baş verən sağlamlıq böhranları - dəli inək xəstəliyi, daban ağız xəstəliyi, quş qripi - qida zəncirinin qaydaları ilə bağlı suallar doğurur. Həqiqətən də, orta əsrlərdən bəri sağlam olmayan və korrupsiyalaşmış insanlardan qorxmaq, Qərbi nəzarət altına almağa və hər hansı bir potensial riskin qarşısını almaq üçün qida məhsullarına, xüsusən də ətə dair qanun qəbul etməyə məcbur etdi. Bu yaxınlarda at əti qalmaqalında KİV-lər “Orta əsrlərə layiq aldatma” dan bəhs etdilər, bəs dövrün sanitar qaydaları barədə nə demək olar?\nBir çox qanun\nOrta əsr Qərbindəki qida təhlükəsizliyi mövzusunda olan güclərin əsas narahatlıqlarından biri də ət istehlakından yarana biləcək təhlükələrin qarşısını almaqdır. Bu təhlükələr tez-tez bilinmir və ya yalan diaqnoz qoyulur, lakin bunun yaratdığı qorxu çox yayılmışdır. Nəticə çoxşaxəli və məhsuldar bir hüquq sistemidir. İstər lord, istər bələdiyyə, istərsə də daha nadir hallarda kralın özü olsun, ictimai asayiş və barışı pozmamaq üçün tənzimləyirik. Bunlar sadəcə sadə tövsiyələr deyil, bəzən çətin bir şəkildə müzakirə olunan və yoxlamalar, yoxlamalar və pozuntulara görə cərimələr ilə müşayiət olunan real "qanunlar" dır.\nBeləliklə, 1303-cü il Mirepoix nizamnaməsi ətlə əlaqədar qanunvericiliyin xüsusilə müvafiq nümunəsidir. Şəhərin ağası Jean de Levis, notariuslar, hüquq professorları, bələdiyyə nümayəndələri, şəhərin bütün qəssablarının yanında Fransa Kralı Philippe le Belin iştirakı ilə imzalanır, bunun sübutu. ikincisi qida ilə əlaqəli hüquqi, ticarət və siyasi məsələlərdən xəbərdardır. Və bu nizamnamə bənzərsiz deyil. 1200 ilə 1500 arasında bir çox mətn ət satışını standartlaşdırdı. Fransanın cənubundakı şəhərlərdə və İtaliyada bu, əsasən yerli seçilmiş məmurların hərəkətidir. Daha şimalda, nizamnamələri şəhərdə fəaliyyət göstərənlərin hamısı üçün qanun olaraq çıxış edən böyük və güclü Paris qəssab dükanı kimi qanuni röleyi alan Orta əsrlərin sənətkarlıq gildiyalarıdır.\nBeləliklə, XIII əsrdən etibarən orta əsrlər cəmiyyəti seyrək və parçalanmış şəkildə formalaşan qida qanunlarına artan əhəmiyyət verirdi: adətlər, fərmanlar, sərəncamlar, nizamnamələr, qaydalar və s. Və bu hüquq bəzən xüsusilə sərtdir.\nQadağan olunmuş ətlər\nYəhudilərdən və müsəlmanlardan fərqli olaraq, hər bir xristian qida tabusundan azad olsa, heyvanların ətləri müəyyən hallarda zərərli ola bilər və xalqın sağlamlığı adına nəyin bahasına olursa olsun qarşısını almaq məsləhətdir. Bunu etmək üçün ilk növbədə nəyin tükənib-tükənməyəcəyini təyin etmək üçün Qədim Yunanıstandan və Romadan, Hippokrat və Galendən miras qalan qədim səlahiyyətlilərə müraciət edirik. İki rəsmi qadağa əsasən heyvanı hədəf alır. Birincisi, məqsədi daha çox süd və pendir istehsal etmək olan keçi ətinə aiddir. Ümumiyyətlə, kənd yerləri keçi əti istehlak edirsə, şəhərdə amortizasiya olunur, çünki Hippokrata müraciət etsək atəş və ya vəba kimi xəstəliklərin bir vektoru hesab olunur. Bəzən sağlamlıq tədbirləri qarşısında dad istəyi xaricində ortaya çıxan müəyyən bir səbəb olmadan uşağın satışına icazə verilir.\nQəti qadağan olunan ikinci ət atın ətidir. Onu yemək bədnamdır və Kilsə istehlakını barbar və bütpərəst bir hərəkət kimi qəbul edərkən, təbiət heyvanı, etibarlı bir adam kimi tarlaların şumlanmasında kömək edən iş yoldaşı olaraq görür. Bu səbəbdən dostunuza yemək vermək ağlasığmazdır. Bu səbəbdən qəssablar öz tövlələrində qoyun, mal əti və donuz əti sata bilər, ancaq müəyyən bir xüsusi şərtlər altında: yuxarıda bəhs etdiyimiz Mirepoix nizamnaməsinə istinad etsək, ət "yaxşı, faydalı və xəstə olmamalıdır". Bu səbəbdən və o dövrdə təbabətin zəif inkişafı səbəbi ilə bir xəstəlikdən şübhələnilən anda bütün qadağalara qapı açıqdır. Orta əsr insanı qida qorxusundan danışan əsas narahatlıqlardan biri heyvanlardan insana xəstəlik ötürülməsidir. Bunun qarşısını almaq üçün və şübhədən daha çox şübhə içində olmasına baxmayaraq, cüzamlı donuz kimi bir çox xəstəliyi təsəvvür edənə qədər həddindən artıq tədbir görür.\nQətl və satış tədbirləri\nOrta əsrlərdə ətə təsir edən sanitar qaydalar arasında ən sərt şəkildə heyvan kəsimi ilə bağlı idi. Bir çox standart arasında bir neçəsinin adı çəkilməlidir: heyvanlar heç bir yerdə deyil, kəsilmədən əvvəl şəhərə piyada daxil olmalı və sağlamlıq müayinəsindən keçməlidirlər. 1450-ci ildən etibarən Veronada qəssablar öldürməyi öz dükanında həyata keçirməli idilərsə, ümumiyyətlə öz evlərində bunu etmək qadağan edilmişdi, əksinə qətl və ya ölüm müddətinə daha çox cavab verən ictimai qırğınxanalarda. 'skinners. Beləliklə, mövcud güclər daha yaxşı nəzarət üçün qırğın yerini satış yerindən fiziki olaraq ayırmağa çalışırlar. Heyvanlar da istehlakçıya sağlamlıqlarına zəmanət verərək bu yerlərə öz yollarını atmalıdırlar. Bu sistem eyni zamanda saxtakarlığın qarşısını alır və vergilərin toplanmasına imkan verir, hər heyvan şəhərə daxil olduqda vergiyə cəlb olunur və vergi qaydaları sağlamlıq qaydalarına kömək edir. Nəhayət, öldürülməzdən əvvəl heyvanlar xəstələnmədiklərindən əmin olmaq üçün həm xarici, həm də daxili olaraq ikiqat müayinədən keçməlidirlər. O vaxtdan bəri qəssablar kəsilməyə və sonra satışa davam edə bilərdi, ancaq yenidən müəyyən şərtlər altında.\nHəqiqətən, tez xarab olan qida məhsulu olan ətin satışı da böyük diqqət mərkəzindədir. Qəssablar tələbdən asılı olaraq vaxtında işləyirlər, çünki saxlama mümkünsüzdür və satış müddəti çox ciddidir. Ümumiyyətlə, bu gecikmələr ən yaxşı halda iki-üç gündür, ən pis halda qırğın sonrası bir yarım gündür. Parisdə qəssablar qışda iki gündən çox, yayda bir gün yarımdan çox ölü ət saxlaya bilmirlər. Et yalnız maraqlanan qida olmaqdan uzaqdır, çörək, süd, balıq, dəniz məhsulları, hər yerdə satılması üçün vaxtında ciddi qaydalara tabedir. Qəssablara gəldikdə, qəssabların və kolbasaların bir fəaliyyəti olan bişmiş ət satması qadağandır, beləliklə satılmamış və ya sağlam olmayan ətlərin təkrar emalından çəkinirlər.\nAt əti qalmaqalı həqiqətən "orta əsrlərin aldatmasına" layiqdirmi? Et satışı və istehlakı ilə bağlı təsirli qanunvericiliyə riayət edərkən heç bir şey daha az qəti deyil. Buna baxmayaraq, nəzəriyyə ilə praktika arasında bəzən böyük bir fərq var və tarixçi bu qaydalara hörmətlə yanaşma məsələsi ilə qarşılaşır. Fakt budur ki, səhiyyə nəzarəti orta əsrlər cəmiyyətinin əsas problemi kimi görünür və bu gün də mövcud olan yemək qorxusu xəyalını əks etdirir.\n- Madeleine Ferrières, Yemək qorxusu tarixi. Orta əsrlərdən 20. əsrin şəfəqlərinə qədər, Éditions du Seuil, Paris, 2002.\nVideo: Göyyal ət dükanı. Qəssab Səddam. Stek lik ətin doğranması (Yanvar 2022).\nCopyright 2022 \_ Orta əsrlərdə ətin sanitar qaydaları...


bayatılarımızda vətən həsrəti\nAzərbaycanlı məşhur Aysel ərə gedir, ÖZÜ DƏ GÖRÜN KİMƏ?! - FOTOLAR\n1 il hər səhər limonlu-ballı su içdiyini açıqlayan avstriyalı yazıçı Crystal Davis sonradan bu barədə məqalə yazaraq sehrli içkinin təsirlərindən bəhs edib. -a istinadən məşhur yazıçının limonlu-ballı içkinin faydaları haqd\nÇiyələk. Ateroskleroz:. Çiyələyin qurudulmuş yarpaqlarından 1 xörək qaşığı götürərək üzərinə 1 stəkan qaynar su töküb, 10 dəqiqə dəmləyirlər. 2 saat saxladıqdan sonra süzürlər. Gündə 3-4 dəfə 1 xörək qaşıgı qəbul edirlər\nbayatılarımızda vətən həsrəti melumatlari 2022, bayatılarımızda vətən həsrəti haqqinda melumat , bayatılarımızda vətən həsrəti xeberleri, bayatılarımızda vətən həsrəti haqqinda ətraflı xanim.az saytında öyrənə bilərsiz\nsonxeber.az aksessuarlar donlar 2022 yaz geyimleri 2022 kosmetoloqiya intim heyat uzun saclarin yigilmasi kəpəyə qarşı kosmetika qardasa aid hakisralar allerqiya


“Futbol Tanrısı” üz döndərəndə: ən yaxşı oyununu oyna, CL-lə vidalaş - Sport24.Az\n“Futbol Tanrısı” üz döndərəndə: ən yaxşı oyununu oyna, CL-lə vidalaş\nTarix: 2019-08-14 11:00\nUduzduq. Kipr çempionu 1 həftə öncə Nikosiyada aldığı məğlubiyyətin əvəzini “Qarabağ”dan çıxmağı bacardı. Qurban Qurbanovun yetirmələri Çempionlar Liqasının (ÇL) III təsnifat mərhələsinin ilk matçı çərçivəsində səfərdə rəqib torunu iki dəfə silkələməyi bacarsa da, Tofiq Bəhramov adına stadionda 30 minlik auditoriyaya qol sevincini bir dəfə də olsun yaşada bilmədilər.\nÇempionumuzun start heyəti Kiprdəkindən fərqlənmirdi. Filip Ozobiçin yoxluğunda pleymeker funksiyası ilk matçda olduğu kimi Simeon Slavçevə həvalə olunmuşdu. Bolqarıstanlı yarımmüdafiəçi meydanda olduğu zaman kəsiyində çox çalışdı və ümumilikdə yaxşı təsir bağışladı. Ümumiyyətlə, “süvarilər” Nikosiyadakı matçdan daha yaxşı çıxış etdilər. Əgər 90 dəqiqə ərzində Vaqner da Silvanın qapısına cəmi 2 təhlükəli zərbə endirilibsə, deməli, ötən həftə qalib gələn komanda müdafiədə yetərincə etibarlı oynayıb. Xatırlayaq. Hesab 1:0 qonaqların xeyrinə olarkən, uzaq məsafədən endirilən zərbə braziliyalı kiperin dayandığı istiqamətə yönəlsə də, Vaqner topu görmürdü və son anda barmaqlarının ucuyla ona toxunaraq təhlükəni zərərsizləşdirdi. İkinci təhlükə də uzaq məsafədən endirilən zərbəyə gəldi. Ancaq da Silva bu dəfə komandasını qoldan xilas edə bilmədi.\nBəs “Qarabağ”? Ağdam təmsilçisinin qol epizodları bilavasitə cərimə meydançasında yaranırdı. Ancaq bu anlarda “Futbol Tanrısı” adalıların tərəfində olurdu. Qapı sanki sehirlənmişdi. Abdellah Zubirin yaxın məsafədən endirdiyi zərbədən sonra Vid Beletsin qurtarışı nə idi? Bu cür zərbələrə “götürülməyən top” deyilir. Lakin Belets bu zərbəni zərərsizləşdirdi. Elə Slavçevin yaxın məsafədən endirdiyi zərbə də qarşısıalınmaz idi, amma top qapıdan azacıq aralı keçdi. Ayltonun 100 faizli qol epizodunda isə top müdafiəçiyə tuş gəldi. Top səni sevmirsə, həmin gecə göyə çıxsan da xeyri yoxdu. Bax, ötən gecə də top “süvarilər”i sevmədi.\n...İndi hamı “gunah keçisi”nin axtarışına çıxıb. Ancaq “Qarabağ” cari avrokubok mövsümündə ən yaxşı oyununu keçirdi axı. Hə, komandada zəif bənd var idi. Ancaq “görünən kəndə bələdçi lazım deyil”. Əlbəttə ki, Qurban Qurbanov da bunu gördü. Söhbət Riçard Almeydadan gedir. Yox, biz ikinci qol vurulduğu hücum zamanı Riçardın 2 dəfə səhvə yol verməsinə görə bu qənaətə gəlməmişik. Heç qırmızı vərəqəni də müzakirəyə çıxarmırıq. Almeyda artıq 2 il əvvəl verdiyi effekti verə bilmir. Çoxsaylı top itkiləri isə komanda yoldaşlarının sürətlə hücumdan müdafiəyə qayıtmasını şərtləndirir ki, bu da xeyli enerjinin itirilməsi deməkdi. Yəqin ki, baş məşqçi də artıq “8 nömrə” axtarışına çıxıb...\nQayıdaq “Respublika” stadionuna. İkinci qoldan sonra ağdamlıların oyunu söndü. Qarşıdakı 25 dəqiqə ərzində xaotik hücumlar faydasız idi. Final fiti hər kəsi məyus etdi. Amma...\nNə baş verdi? Ermənipərəst ölkənin çempionuna uduzduq. Üzücüdür, amma biz sadəcə, futbol matçında uduzduq. Hansısa idman mübarizəsindəki qələbə də, məğlubiyyət də siyasi çalarlarla bəzədilməməlidi.\nİndi Qurban Qurbanov və komandadakı ən təcrübəli futbolçuların əsas vəzifəsi “Linfild”lə baş tutacaq Avropa Liqasının pley-off matçınadək kollektivdəki psixoloji sarsıntını aradan qaldırmaqdır. Şimali İrlandiya klubuna mütləq qalib gəlmək lazımdı. Rəqib də “süvarilər”in “dişi”nə görədi. İstənilən zəfərə gedən yol məğlubiyyətdən keçir. İnanmaq istəyirik ki, bu məğlubiyyət də qarşıdakı zəfərin başlanğıcıdır.


Saleh Məmmədov Mikayıl Müşfiqin ruhunu niyə rahat buraxmır? – “Qisas”, yoxsa məsuliyyətsizlik? » BakuNews.Az\nSaleh Məmmədov Mikayıl Müşfiqin ruhunu niyə rahat buraxmır? – “Qisas”, yoxsa məsuliyyətsizlik?\nTarix:1-06-2018, 06:30 Baxış Sayı:678\nRuhun şad olsun, Mikayıl Müşfiq!


İlham Əliyev Milli Elmlər Akademiyasının illik ümumi yığıncağında iştirak etmişdir:\nBiz təşəbbüslərimiz, tarixə müraciətimiz və konkret dəlillərlə, faktlarla mövqeyimizi əsaslandırmışıq ki, İrəvan Ermənistanın paytaxtı kimi Azərbaycan dövləti tərəfindən 1918-ci ildə verilmişdir.\n26 aprel 2011-ci il.\nÇıxışın tam mətni: İlham Əliyev Milli Elmlər Akademiyasının illik ümumi yığıncağında iştirak etmişdir - Azərbaycan Prezidentinin Rəsmi internet səhifəsi\n28 May - Respublika Günü münasibətilə rəsmi qəbulda İlham Əliyevin nitqindən:\nİlham Əliyev Milli Elmlər Akademiyasının illik ümumi yığıncağında iştirak etmişdir (26 aprel 2011-ci il): Tarix elmləri ilə bağlı olan məsələlər daim diqqət mərkəzindədir. Biz bu məsələyə çox böyük diqqət göstəririk. Mən çox şadam ki, tarixçilərimiz çox sanballı və əsaslı əsərlər yaradırlar. Xüsusilə Ermənistan-Azərbaycan, Dağlıq Qarabağ münaqişəsinin mövcudluğu bizə diktə edir ki, bu sahəyə daha da böyük diqqət göstərək. Çünki bu bölgənin tarixi ermənilər tərəfindən daim saxtalaşdırılır, daim təhrif olunur. Şadam ki, alimlərimiz mənim çağırışıma müsbət cavab verərək qısa müddət ərzində bu bölgənin tarixi ilə bağlı çox gözəl və real faktlara əsaslanmış əsərlər yaratmışlar. Başlıcası, İrəvan xanlığının tarixi ilə bağlı yaradılmış əsərlər xüsusi məna daşıyır. Çünki əfsuslar olsun ki, dünya birliyi demək olar bilmirdi ki, bugünkü Ermənistan dövləti tarixi Azərbaycan torpaqlarında yaranmışdır. Biz təşəbbüslərimiz, tarixə müraciətimiz və konkret dəlillərlə, faktlarla mövqeyimizi əsaslandırmışıq ki, İrəvan Ermənistanın paytaxtı kimi Azərbaycan dövləti tərəfindən 1918-ci ildə verilmişdir. "Azərbaycan Xalq Cümhuriyyətinin yaradılması tarixi hadisə idi. Xalqımız üçün tarixi hadisə idi. Ona görə ki, Azərbaycan xalqı əsrlər boyu arzuladığı müstəqilliyə qovuşurdu. İslam dünyası üçün də tarixi hadisə idi, ona görə ki, ilk dəfə olaraq müsəlman Şərqində demokratik respublika yaranırdı. Azərbaycan xalqı və dövləti Azərbaycan Xalq Cümhuriyyətinin qurucularının xatirəsinə böyük hörmətlə yanaşır. Bakının mərkəzində İstiqlal bəyannaməsini imzalayan şəxslərin şərəfinə abidə ucaldılmışdır. Bugünkü müstəqil Azərbaycan Azərbaycan Xalq Cümhuriyyətinin varisidir".\n25 may, 2012-ci il.\nÇıxışın tam mətni: "28 May - Respublika Günü münasibətilə rəsmi qəbulda İlham Əliyevin nitqi" - Azərbaycan Prezidentinin Rəsmi internet səhifəsi\nİlham Əliyevin Quba Soyqırımı Memorial Kompleksinin açılışındakı nitqindən:\nŞadam ki, son illərdə, o cümlədən mənim təşəbbüsümlə alimlərimiz İrəvan xanlığı, bizim tarixi torpaqlarımız haqqında kifayət qədər dolğun və məzmunlu əsərlər yaratmışlar. Biz bu tarixi gənc nəsillərə də çatdırırıq. Məsələn, İrəvanın Ermənistanın paytaxtı elan olunmasının tarixi hesab edirəm ki, bir çoxlarına bəlli deyildi. Biz bu məsələni qaldıranda, tarixi faktlar əsasında bu məsələyə diqqət yetirəndə, artıq bunu həm Azərbaycanda hər kəs bilir, dünyada da bilirlər ki, İrəvanın Ermənistan dövlətinin paytaxtı elan edilməsi Azərbaycan Xalq Cümhuriyyəti tərəfindən verilmiş qərar əsasında olmuşdur. Ona görə, hesab edirəm ki, tarixi həqiqətləri əks etdirən böyük elmi əsərlər yaradılmalıdır. Onların bir hissəsi artıq yaradılıbdır. Ancaq hesab edirəm ki, bu məsələyə daha da ciddi diqqət verməliyik.\n18 sentyabr, 2013-cü il.\nÇıxışın tam mətni: Quba Soyqırımı Memorial Kompleksinin açılışında İlham Əliyevin nitqi - Azərbaycan Prezidentinin Rəsmi internet səhifəsi\n“Kitabi-Dədə Qorqud” Azərbaycan xalqının milli sərvətidir. Bu əsərdə Azərbaycan xalqının keçmiş həyat tərzi, məişəti, psixologiyası əks olunmuşdur. Əsərin qəhrəmanlarının adlarını Azərbaycanın çoxsaylı yaşayış məntəqələrində görmək olar. Bu əsərdə Azərbaycan toponimləri əks olunmuşdur. Bir sözlə, “Kitabi-Dədə Qorqud” dastanı Azərbaycan xalq ədəbiyyatının yazılı abidəsidir. Bu dastan hər bir azərbaycanlı üçün əzizdir. Bu gün bu abidənin ucaldılması Azərbaycan xalqının bir daha öz tarixi keçmişinə, mədəniyyətinə olan münasibətinin təzahürüdür".\n13 dekabr, 2013-cü il.\nÇıxışın tam mətni: "Bakıda Dədə Qorqud parkının açılışında İlham Əliyevin nitqi" - Azərbaycan Prezidentinin Rəsmi internet səhifəsi\nAzərbaycanın diplomatik xidmət orqanları rəhbərlərinin beşinci müşavirəsində Prezident İlham Əliyevin nitqindən:\n"Bilirsiniz ki, alimlərimiz mənim təşəbbüsümlə İrəvan xanlığı haqqında böyük elmi əsər yaratmışlar. Bunun çox böyük əhəmiyyəti vardır. Ancaq bu əsər daha çox faktoloji və elmi məsələləri əks etdirir. Hesab edirəm ki, daha geniş auditoriyaya çatdırmaq üçün kiçik həcmli broşürlər də buraxılmalıdır. Hesab edirəm ki, Xarici İşlər Nazirliyi, Azərbaycan Milli Elmlər Akademiyası və Mədəniyyət və Turizm Nazirliyi birlikdə belə broşürlər hazırlamalıdırlar ki, müxtəlif dillərdə nəşr edilsin və xarici ictimaiyyətə çatdırılsın. O cümlədən İrəvanın 1918-ci ildə Ermənistana verilməsi faktları da geniş auditoriyaya məlum deyildi.\nBu məsələni mən birinci dəfə qaldıranda, bu, bəziləri üçün, necə deyərlər, bir yenilik kimi görünürdü. Ancaq bu, reallıqdır, bunu hazırda Azərbaycanda hər kəs bilir və imkan düşdükcə biz bunu beynəlxalq konfranslarda, forumlarda, tədbirlərdə daim qeyd etməliyik. Çünki bu, tarixi həqiqətdir".\n07 iyul, 2014-cü il.\nÇıxışın tam mətni: "Azərbaycanın diplomatik xidmət orqanları rəhbərlərinin beşinci müşavirəsində İlham Əliyevin nitqi" - Azərbaycan Prezidentinin Rəsmi internet səhifəsi\nPrezident İlham Əliyevin AMEA-nın 70 illik yubileyinə həsr olunmuş ümumi yığıncaqdakı çıxışından:\n"Azərbaycanın çox zəngin tarixi vardır. Azərbaycan alimləri də, Azərbaycan ictimaiyyəti də bunu yaxşı bilirlər. Biz öz tariximizi, bu reallıqları dünya miqyasında daha da dolğun təqdim etməliyik. Nəyə görə? İlk növbədə, bizi tanısınlar, görsünlər ki, nə qədər zəngin tariximiz var. Digər tərəfdən, bizə qarşı təxribatlar aparılır. Yəni, Azərbaycan tarixini ermənilər təhrif etməyə çalışırlar və diaspor imkanlarından istifadə edərək, bəzi hallarda buna nail olurlar. “Erməni alimləri” xüsusilə regionun, Cənubi Qafqazın tarixi ilə bağlı yalan, uydurma əsasında kitablar dərc edirlər, təqdimatlar keçirirlər. Əlbəttə ki, bizim tariximiz bizim böyük sərvətimizdir. Bizim tariximiz onu göstərir ki, azərbaycanlılar bu torpaqda əsrlər boyu yaşamışlar. Bugünkü Ermənistan tarixi Azərbaycan torpaqlarında yaradılıbdır. Təkcə XX əsrin əvvəllərində çar Rusiyası tərəfindən dərc edilmiş xəritələrə baxmaq kifayətdir hər kəs görsün ki, indiki Ermənistan ərazisində yerləşən kəndlərin, şəhərlərin mütləq əksəriyyətinin adları Azərbaycan mənşəlidir. Budur reallıq. İrəvan xanlığının əhalisinin 70-80 faizi azərbaycanlılar olubdur. Çox şadam ki, mənim tövsiyəmlə İrəvan xanlığı haqqında çox sanballı elmi əsər yaradılıb, bir neçə xarici dilə tərcümə edilibdir. Bu əsərlər faktlar, həqiqətlər üzərində yaradılır".\n9 noyabr, 2015-ci il.\nÇıxışın tam mətni: "İlham Əliyev AMEA-nın 70 illik yubileyinə həsr olunmuş ümumi yığıncaqda iştirak edib" - Azərbaycan Prezidentinin Rəsmi internet səhifəsi\nPrezident İlham Əliyevin Ağdam rayonuna səfəri zamanı çıxışından:\n"Azərbaycan öz ərazi bütövlüyünü bərpa etməlidir. Bizim tarixi torpaqlarımız təkcə Dağlıq Qarabağın ərazisi deyil. İrəvan, Göyçə, Zəngəzur bizim tarixi coğrafiyamızdır, tarixi torpaqlarımızdır. Ermənistan vaxtilə bizim o torpaqlarda qanunsuz olaraq dövlət qurub, indi də bizim torpağımızda ikinci dövlət qurmaq istəyir. Azərbaycan xalqı heç vaxt buna imkan verməyəcək, aprel döyüşləri bir daha onu göstərdi. Onu göstərdi ki, biz heç vaxt bu vəziyyətlə barışmayacağıq, biz güclü dövlətik, güclü ordu yaratmışıq. Azərbaycan bu gün dünya miqyasında böyük hörmətə malik olan ölkələrdən biridir və Azərbaycan vətəndaşları öz torpaqlarını qorumağa qadirdirlər".\n03 dekabr, 2016-cı il.\nÇıxışın tam mətni: "İlham Əliyev bu ilin aprelində Ağdam rayonunun yaşayış məntəqələrinin Ermənistan silahlı qüvvələri tərəfindən atəşə tutulması nəticəsində ziyan dəymiş evlərin tikintisi, bərpası və təmiri işlərinin vəziyyəti ilə maraqlanıb" - Azərbaycan Prezidentinin Rəsmi internet səhifəsi\nPrezident İlham Əliyevin Tərtər şəhərinə səfəri zamanı çıxışından:\nBir daha demək istəyirəm ki, aprel döyüşləri tarixi hadisədir. Azərbaycan bu döyüşlərdə nəinki öz gücünü göstərdi, düşmənə və dünyaya bir daha sübut etdi ki, biz indiki vəziyyətlə heç vaxt barışmayacağıq. Dağlıq Qarabağ bizim tarixi torpağımızdır. Şuşa da, Xankəndi də, hələ ki, işğal altında qalan digər bütün torpaqlar da. Bizim tarixi coğrafiyamız çox geniş olub. Tarixçilər son vaxtlar bu barədə yaxşı elmi əsərlər, kitablar yazırlar. Onu da qeyd etməliyəm ki, bu məsələlər mənim tövsiyəmlə öz həllini tapır. Misal üçün, İrəvan xanlığı haqqında çox böyük elmi əsər yaradılmışdır. Bu əsər bir neçə dilə tərcümə edilmişdir ki, həm Azərbaycan vətəndaşları bunu bir daha bilsinlər və dünya da bilsin ki, İrəvan bizim tarixi torpağımızdır. XIX əsrin əvvəllərində İrəvanın əhalisinin 70 faizi azərbaycanlılar idi. Göyçə, Zəngəzur bizim tarixi torpaqlarımızdır. Bunu artıq XX əsrin tarixi də göstərir. Azərbaycan Xalq Cümhuriyyətinin demək olar ki, birinci qərarı, - əfsuslar olsun ki, belə bir qərar verildi, - ondan ibarət idi ki, İrəvanı Ermənistana hədiyyə edək. Bu, çox böyük səhv, böyük cinayət idi. Bilirsiniz, Xalq Cümhuriyyətinin mövcudluğu bizim qürur mənbəyimizdir. Müsəlman aləmində ilk dəfə demokratik respublika yaranmışdır və yaxşı da işlər görülmüşdür. Amma biz gərək tarixi olduğu kimi bilək və insanlar da bilsinlər. İrəvanı Ermənistana vermək tarixi cinayət idi. Çünki öz doğma torpağını verdilər. Bu gün bizim indiki Ermənistan Respublikasının torpağında gözümüz yoxdur. Biz nə İrəvanı, nə Mehrini, nə Gorusu hərbi yolla qaytarmaq fikrində deyilik. Amma mən əminəm ki, vaxt gələcək və biz azərbaycanlılar bütün tarixi torpaqlarımıza qayıdacağıq. Biz bunu ardıcıl siyasətlə, sülh yolu ilə edəcəyik. Bütün obyektiv səbəblər onu göstərir ki, o gün gələcək. Sadəcə olaraq bizim hər birimiz o günü yaxınlaşdırmalıyıq. Necə yaxınlaşdırmalıyıq? Daha da güclü olmalıyıq. Bu gün dünyada artıq beynəlxalq hüquq anlayışı demək olar ki, iflasa uğrayıb. İndi güc əsas amildir. Bu, belədir. Biz də real dünyada yaşayırıq. Ona görə daha da güclü olmalıyıq, daha güclü ordu qurmalıyıq. İqtisadiyyat daha da güclü olmalıdır, inkişaf daha da sürətlə getməlidir. Baxın, hətta böhranlı illərdə ölkə əhalisinin sayı getdikcə artır və artacaq. İndi bir-iki ilə Azərbaycan əhalisi on milyona çatacaq. Bu meyil davam edir. İndi əhali nə qədər çox artırsa, sonrakı illərdə də artım daha yüksək olacaq.\nÇıxışın tam mətni: "Prezident İlham Əliyevin Tərtər şəhərinə səfəri zamanı çıxışı - Azərbaycan Prezidentinin Rəsmi internet səhifəsi


Çavuşoğludan Qarabağla bağlı açıqlama – Polisə.az\nXurşidbanu Natəvan və Xasay xan Usmiyev – Vilayət Quliyev yazır\nÇavuşoğludan Qarabağla bağlı açıqlama\nTürkiyə Xarici İşlər naziri Mövlud Çavuşoğlu 2020-ci ildə ölkəsinin xarici siyasəti barədə jurnalistlərə açıqlama verib.\nO, Qarabağ məsələsinə də toxunaraq, 2020-ci ilin ən önəmli məsələlərindən birinin Dağlıq Qarabağ olduğunu deyib:\n“Tarixi bir irəliləmə oldu. 30 illik danışıqlar bir nəticə vermədiyi üçün can Azərbaycan döyüş meydanında haqqını geri aldı. Biz də Türk dövləti və türk milləti olaraq sadəcə qardaşımız olduqları üçün yox, həm də haqlı olduqları üçün onları dəstəklədik.\nAzad olunan ərazilərin yenidən inşa edilməsi, Naxçıvan dəhlizinin açılması, təxminən 30 ildir elindən-obasından ayrı qalan köçkün qardaşlarımızın geri qayıtması, yenə beynəlxalq səviyyədə danışıqların izlənməsi də daxil olmaqla bu müddətdə Azərbaycana dəstəyimiz davam edəcək”.\nO bildirib ki, Rusiya ilə Ortaq Nəzarət Mərkəzi fəaliyyətə başlayır:\n“Əsgərlərimiz Azərbaycana gediblər. Dünən Soçidə Lavrovla da bu barədə danışdıq. Bu müddət normal gedərsə, Ermənistan atəşkəsə riayət edərsə, təkcə Azərbaycanın deyil, qonşularının da torpaqlarının bütövlüyünə hörmət edərsə, münasibətlər düzələr. Cənab İlham Əliyevin bu mövzudakı açıqlamalarını yəqin xatırlayırsınız. Cənab Rəcəb Tayyib Ərdoğanın da bu barədə açıqlamalarını eşitmisiniz”.\nÇavuşoğlu qeyd edib ki, bu normallaşmadan ən çox Ermənistan və erməni xalqı yararlanacaq. Buna görə də, qarşıdakı müddətdə də Ermənistanın bu düşüncəylə hərəkət edəcəyini gözləyirik.\nRusiyanın PUA qorxusu: lazer silahı yaradır...


Rusiya XİN-dən “Moskva müqaviləsi”nin 100 illiyi ilə əlaqədar BƏYANAT – RİA24.AZ\nRusiya XİN-dən “Moskva müqaviləsi”nin 100 illiyi ilə əlaqədar BƏYANAT\n16 Mart 2021 ferzeliyev\t0 Comments\nRusiya Xarici İşlər Nazirliyinin rəsmi nümayəndəsi Mariya Zaxarova 16 mart 1921-ci il tarixində Rusiya ilə Türkiyə arasında imzalanan “Moskva müqaviləsi”nin 100 illiyi ilə əlaqədar bəyanat yayıb.\nZaxarova bu razılaşma ilə Rusiya və Türkiyə arasında müasir əlaqələrin təməlini qoyduqlarını bildirib.\n“Dərin məna kəsb edən əməkdaşlığımız yaxşı qonşuluq, qarşılıqlı hörmət prinsiplərinə, Rusiya və Türkiyə xalqlarının mənafelərinə riayət edilməsinə, bölgədə və Avropa qitəsində rifah və təhlükəsizlik, sülh və sabitlik üçün ortaq səmərəli fəaliyyətə əsaslanır”.\n“Moskva müqaviləsi”nin Rusiya-Türkiyə ortaqlığının tarixi dəlili olmasına diqqət çəkən Zaxarova hər iki dövlət arasında diplomatik münasibətlərin 100-cü ildönümünün keçən il qeyd edildiyini də xatırladıb:\n“Türkiyə və bütün sahələrdə konstruktiv əməkdaşlıq, ticarət, iqtisadiyyat və investisiya əməkdaşlığını genişləndirmək, perspektivli enerji, sənaye və infrastruktur layihələri tətbiqetmələri, mədəni-bəşəri və ictimai münasibətləri mükəmməlləşdirməyə hazır olduğumuzu təsdiqləyirik”.\nRusiya XİN sözçüsü virğulayıb ki, son yüz ildə siyasi və tarixi aktuallığını itirməyən “Moskvanın müqaviləsi”nin ruhuna və prinsiplərinə sadiqlik Rusiya ilə Türkiyə arasında əlaqələrin daha da mütərəqqi inkişafı üçün bir zəmanətdir.\nQeyd edək ki, “Moskva müqaviləsi” ilə Naxçıvan Azərbaycanın ərazisi kimi təsdiqlənib və Türkiyə onun qarantı kimi çıxış edib.\n← Türkiyə və İran Qafqaz məsələsini müzakirə etdi: “Bölgəmizdə sülh və firavanlığa birlikdə nail ola bilərik”\nTürkiyə XİN-dən “Moskva müqaviləsi” ilə bağlı BƏYANAT →